वोट जरूर करे और उस व्यक्ति के लिए करे जो विश्व पटल पर भारत देश का सक्षम नेतृत्व कर सके - Apni Physics\nHome > My Collections > वोट जरूर करे और उस व्यक्ति के लिए करे जो विश्व पटल पर भारत देश का सक्षम नेतृत्व कर सके\nवोट जरूर करे और उस व्यक्ति के लिए करे जो विश्व पटल पर भारत देश का सक्षम नेतृत्व कर सके\nDr Sushil Kumar,6years ago02 min read 30\nमेरे देश के युवाओ पर आजकल सभी की नजरे टिकी है, युवा शक्ति का रचनात्मक प्रयोग होगा, देश के विकास में तो बहुत अच्छा है। लेकिन आज सत्ता उपभोग के लिए अगर इसका उपयोग किया गया तो आने वाला समय ही बताएगा की इस पीढ़ी का नुकसान कितना हुआ और शायद इसके नुकसान की भरपाई हो भी सकती है या की नहीं।\nदेश में एक नए प्रधानमंत्री के लिए चुनाव प्रकिर्या जारी है, अब देखना ये है की विश्व में भारत देश का नेतृत्व किस व्यक्ति विशेष को जाता है। राजनीति, में हर एक पार्टी की अपनी विचारधारा है उस विचारधारा में समाज का व्यक्ति किस तरह से डूबता या तैरता है ये मात्र व्यक्ति पर ही निर्भर करता है।\nये अब आज के युवा को देखना है की देश की बागडोर किस वयक्ति के हाथ वो देना चाहते है ? अपना कीमती वोट देने से पहले ये सोच ले की प्रधानमंत्री के पद के लिए जो व्यक्ति है क्या वो पूरे विश्व में भारत जैसे देश का नेतृत्व करने में सक्षम है ? भारत की जनता के साथ उसका क्या योगदान रहा है और उसका सम्पूर्ण व्यक्तित्व। क्या वो अपने विचारो/व्यक्तवो पर स्थिर रहता है ? एक सामान्य जन का बिना किसी भेद भाव के, बिना किसी प्रभाव के, मात्र देश के हित में विचार करके अपने वोट का प्रयोग करना चाहिए।\nवोट जरूर करे और उस व्यक्ति के लिए करे जो विश्व पटल पर देश का सक्षम नेतृत्व कर सके, जिसके विचार स्थायी हो और जिसके कार्यो से आपको वैज्ञानिक दर्ष्टिकोण दीखता हो। इक्कीसवी सदी में एक ऐसे प्रधानमंत्री की जरुरत है जिसके पास वैज्ञानिक दर्ष्टिकोण हो ।\nमुझे भारतीय होने का गर्व है


बिहार में होगा विश्व का दूसरा सबसे बड़ा अस्पताल- CM नीतीश | DBN NEWS\nHome Bihar बिहार में होगा विश्व का दूसरा सबसे बड़ा अस्पताल- CM नीतीश\nबिहार में होगा विश्व का दूसरा सबसे बड़ा अस्पताल- CM नीतीश\nनीतीश सरकार से पीएमसीएच में 3300 बेड के लिए 5440 करोड़ की मंजूरी मिल गयी है. यह विश्व का दूसरा सबसे बड़ा अस्पताल होगा. जिसके बनने के बाद एक ही छत के नीचे मरीजों का इलाज, जांच, किडनी प्रत्यारोपण और अन्य सुविधाएं मिलेंगी. सीएम नीतीश कुमार ने हाल में ही इस अस्पताल की आधारशिला रखी थी. यह उनका ड्रीम प्रोजेक्ट भी है.\nअब बिहार में हड्डी के मरीजों को बेहतर व बड़े इलाज के लिए अब दूसरे राज्यों में नहीं जाना होगा. नीतीश सरकार राज्य में हड्डी का सबसे बड़ा सुपर स्पेशियलिटी अस्पताल बनाने जा रही है. लोकनायक जयप्रकाश नारायण हड्डी रोग अस्पताल अब आसपास के राज्यों का सबसे बड़ा सुपर स्पेशियलिटी अस्पताल होगा. सरकार ने बजट में इसकी राशि मंजूर कर दी है.\nसरकार बिहार में हड्डी के जिस सुपर स्पेशियलिटी अस्पताल बनाने की तैयारी में है वो बिहार, बंगाल, ओडिशा, झारखंड जैसे पड़ोसी राज्यों का सबसे बड़ा सुपर स्पेशियलिटी अस्पताल होगा. सरकार ने बजट में इसे तैयार करने के लिए 215 करोड़ रुपये को मंजूरी दी है.\n25 करोड़ रुपये 2019 में भी इसके लिए आवंटित किये गये थे.यह अस्पताल 400 बेडों का होगा जिसमें 68 बेड आइसीयू के होंगे वहीं6ओटी और2इमरजेंसी ऑपरेशन थियेटर होंगे. बिहार और इसके आसपास के राज्यों के लोगों को अब हड्डी के बेहतर इलाज के लिए दूर राज्यों में नहीं भटकना होगा. अब इलाज में लोगों को सहूलियत मिलेगी.\nBig Breaking: बिहार के 54 हजार शिक्षक होंगे बर्खास्त, जानें क्या है पूरा मामला\nसुरेजेवाला ने दी सचिन पायलट को नसीहत, जानिए पायलट ने क्या कहा\nगिरिराज मानसिक रूप से अपंग – युवा कांग्रेस नेता


जोगी के मोर्चे से बीजेपी और कांग्रेस को बराबर नुकसान\nअजीत जोगी के नेतृत्व वाली जनता कांग्रेस छत्तीसगढ़ 2018 के विधानसभा चुनावों मे बीजेपी और कांग्रेस दोनों के ही वोट काटती दिख रही है.\nसोनू मेहता/हिंदुस्तान टाइम्स/गैटी इमेजिस\nसाल 2000 में छत्तीसगढ़ राज्य के गठन के बाद से ही, प्रदेश में हुए सभी चुनावों में भारतीय जनता पार्टी और कांग्रेस के बीच का मुकाबला कभी एकतरफा नहीं रहा. लेकिन 2018 के इस विधानसभा चुनाव में (18 सीटों में पहले चरण का चुनाव 12 नवंबर को सम्पन्न हो चुका है. बाकी की 72 सीटों में कल मतदान होगा.) एक तीसरा मोर्चा भी चुनावी मैदान में है. स्वयं को अनुसूचित जनजाति कंवर का बताने वाले अजीत जोगी साल 2000 और 2003 के बीच प्रदेश के पहले मुख्यमंत्री रहे. दो साल पूर्व जोगी ने कांग्रेस को अलविदा कहा और जनता कांग्रेस छत्तीसगढ़ (जेसीसी) नाम से नई पार्टी बना ली. इस साल अक्टूबर में जेसीसी ने बहुजन समाज पार्टी (बसपा) के साथ गठबंधन बना लिया जिसमें बाद में भारतीय कम्युनिस्ट पार्टी (सीपीआई) भी शामिल हो गई. यह गठबंधन प्रदेश की सभी 90 सीटों पर चुनाव लड़ रहा है. 55 सीटों पर जेसीसी और 35 पर बसपा ने उम्मीदवार उतारे हैं और जेसीसी ने अपने हिस्से से2सीटें सीपीआई को देने का वादा किया है.\nउम्मीद की जा रही है कि यह गठबंधन बीजेपी और कांग्रेस के वोटों को प्रभावित करेगा. प्रदेश में पिछले 15 सालों से मुख्यमंत्री रमन सिंह के नेतृत्व वाली बीजेपी सरकार है लेकिन इन दोनों राष्ट्रीय पार्टियों के बीच वोट प्रतिशत का अंतर2प्रतिशत से अधिक कभी नहीं रहा. 2013 के विधानसभा चुनाव में वोटों का यह अंतर घट कर 0.75 प्रतिशत पर आ गया था. इसके अलावा एक और बात है कि प्रत्येक सीट में उम्मीदवारों के बीच जीत का अंतर अच्छा खासा रहा है. यानी जीतने वाले उम्मीदवार ने प्रतिद्वंद्वी को बड़े अंतर से हराया है. साथ ही सिटिंग विधायक अक्सर हार गए. पिछले चुनाव में कांग्रेस पार्टी के 26 विधायक चुनाव हार गए थे. पार्टियों के बीच वोटों का अंतर कम रहने के बावजूद सत्ता विरोधी लहर से पार पाना छत्तीसगढ़ में राजनीतिक दलों के लिए मुख्य चुनौती है.\nजून 2018 में छत्तीसगढ़ की हिंदी वेबसाइट सीजीवॉल डॉट कॉम और गैर सरकारी संगठन फोर्थ डायमेंशन डिजिटल स्टूडियो ने ‘छत्तीसगढ़ का मूड’ नाम से चुनाव सर्वेक्षण कराया था. यह सर्वेक्षण मेरे नेतृत्व में हुआ था. बीजेपी के वर्तमान कार्यकाल में उसकी नीतिगत विफलता के कारण इन चुनावों को कांग्रेस के पक्ष में जाता देखा जा रहा है. प्रदेश के कई निर्वाचन क्षेत्रों में पार्टी मजबूत है और सत्ता विरोधी लहर का उसे लाभ मिलता दिख रहा है. अक्टूबर के मध्य में जब जेसीसी-बसपा-सीपीआई गठबंध की घोषणा हुई तो राजनीतिक विशलेषकों ने अपने पूर्वानुमानों में संशोधन करते हुए कयास लगाया कि यह गठबंधन कांग्रेस के वोटों पर सेंधमारी करेगा. लेकिन राज्य में समुदायों की स्थिति और सीटों के बंटवारे के अध्ययन से लगता है कि यह गठबंधन बीजेपी के लिए भी उतना ही बड़ा खतरा है जितना कांग्रेस के लिए है.\nकेन्द्र में बीजेपी की सरकार के प्रदर्शन के कारण प्रदेश में बीजेपी कमजोर पड़ी है और उपरोक्त गठबंधन प्रदेश में उसके गणित को बिगाड़ सकता है. 2003 और 2013 के बीच जब केन्द्र में कांग्रेस की सरकार थी, उस वक्त राज्य सरकार ने प्रधानमंत्री ग्राम सड़क योजना और महात्मा गांधी राष्ट्रीय ग्राम रोजगार गारंटी कानून जैसी योजनाओं को सफलता के साथ लागू कर अच्छा प्रर्दशन किया था. 2014 में केन्द्र में बीजेपी की सरकार के बनने के बाद इन योजनाओं के आवंटन को कम कर दिया गया. उसके बाद माल एवं सेवा कर (जीएसटी) और नोटबंदी के कारण भाजपा का कोर वोट बैंक (मध्यमवर्ग व व्यापारी) पार्टी से नाराज हो गया.\nबीजेपी ने अनुसूचित जाति और अनुसूचित जनजाति को भी निराश करने की गलती की, जो राज्य की आबादी का क्रमशः 12 और 32 प्रतिशत हैं. अनुसूचित जाति-जनजाति अत्याचार रोकथाम कानून को कमजोर बनाने का बीजेपी का प्रयास और अल्पसंख्यक समुदाय के खिलाफ बढ़ते अत्याचार के प्रति उसकी उदासीनता के कारण दलित और आदिवासियों के बीच उसका समर्थन कम हुआ है.\nसुदीप श्रीवास्तव पूर्व पत्रकार हैं और हाल में वकालत करते हैं. चुनावों का मनोविज्ञान पुस्तक के लेखक हैं.\nKeywords: कांग्रेस बीजेपी विधानसभा चुनाव छत्तीसगढ़ अजीत जोगी दलित सनातनी


ग्लूकोमा: सुंदर आंखों पर न लगा दे ग्रहण - ग्लूकोमा: सुंदर आंखों पर न लगा दे ग्रहण\n6 मई, 2021|7:04|IST\nहिंदी न्यूज़ › ग्लूकोमा: सुंदर आंखों पर न लगा दे ग्रहण\nग्लूकोमा: सुंदर आंखों पर न लगा दे ग्रहण\nLast updated: Fri, 01 May 2015 11:56 AM\nग्लूकोमा यानी काला मोतिया आंखों की गंभीर बीमारी है, जो कई बार आंखों की रोशनी भी छीन लेती है। अपनी आंखों को सेहतमंद कैसे रखें, बता रही हैं अमृता प्रकाश\nकंप्यूटर, लैपटॉप और मोबाइल पर काम करते हुए हमारी आंखों पर बहुत दबाव पड़ता है, पर हम इसे गंभीरता से नहीं लेते। आंखों से संबंधित परेशानियों की अनदेखी और लापरवाही धीरे-धीरे ग्लूकोमा जैसी गंभीर बीमारी का रूप ले लेती है, जिससे आंखों की रोशनी चली जाती है।\nग्लूकोमा आंखों पर पड़ने वाले अतिरिक्त दबाव की वजह से होता है। यह ऐसी बीमारी है, जिसमें आंख के अंदर के पानी का दबाव धीरे-धीरे बढ़ जाता है। इससे देखने में परेशानी होने लगती है या दिखना भी बंद हो सकता है। समय से जांच और इलाज कराने से अंधेपन से बचा जा सकता है।\nआंखों के लेंस के आगे की जगह को इंटीरियर चेम्बर कहते हैं। इसमें स्थित पानी को एकुअस ह्यूमर कहते हैं। एकुअस ह्यूमर लेंस और कोर्निया को ऑक्सीजन और खाना पहुंचाता है। अगर किसी कारण से एकुअस ह्यूमर का बहाव जाम हो जाता है तो आंखों का दबाव बढ़ जाता है, जो ऑप्टिक नर्व पर दबाव डालता है। अलग-अलग लोगों में यह दबाव विभिन्न स्तर तक असर डालता है, यानी किसी को कम प्रेशर पर भी अधिक असर होता है और कोई अधिक प्रेशर में भी बिना परेशानी के रह सकता है। ऑप्टिक नर्व पर दबाव पड़ने से देखने में दिक्कत होती है या फिर अंधापन भी हो सकता है।\nकिसे कहते हैं ऑप्टिक नर्व\nऑप्टिक नर्व एक तरह की नस होती है, जो आंख को दिमाग से जोड़ती है। यह लाखों नसों को जोड़ कर बनी होती है। सही तरह से देखने के लिए ऑप्टिक नर्व का स्वस्थ रहना आवश्यक होता है।\nकुछ लोगों में बगैर प्रेशर बढ़े भी ग्लूकोमा हो सकता है। इसे नॉर्मल टेंशन ग्लूकोमा कहते हैं। यह बहुत कम लोगों में होता है।\nकिसको हो सकता है\n40 से अधिक उम्र के लोगों को हो सकता है यह रोग।\nजिनके परिवार में किसी को पहले से ग्लूकोमा हो।\nजिनको यह बीमारी होने की आशंका हो, वे समय से आंखों की जांच कराएं।\nअगर ग्लूकोमा के चिह्न् प्रकट होने लगे हैं तो डॉक्टर से परामर्श के बाद दवा लें।\nआंखों का इलाज विशेषज्ञ से करवाना चाहिए। इसमें आंखों में दवा देकर पुतली को बड़ा किया जाता है। फिर आंख के सामने और पीछे के चेंबर को देखा जाता है। जांच से आगे के चेंबर का प्रेशर नापा जाता है। यह भी देखा जाता है कि क्या कोर्निया पतला हो गया है, ऑप्टिक नर्व पर कोई प्रेशर का असर हुआ है या नहीं?\nग्लूकोमा को रोकने का कोई प्रमाणित तरीका नहीं है। यदि आंख में बढ़ते दबाव का पता चल जाए और आरंभ में ही इसका उपचार किया जाए तो इससे दृष्टि की हानि को कम किया जा सकता है और अंधेपन से बचा जा सकता है।\n40 वर्ष की आयु के बाद कम से कम पांच वर्ष में एक बार अपनी आंखों की जांच कराएं और ग्लूकोमा के लिए परीक्षण कराएं। यदि आपकी आंखों पर दबाव बढ़ने लगे तो आपको और भी जल्दी-जल्दी आंखों का परीक्षण कराना चाहिए।\nआंखों पर दबाव न पड़ने दें।\nतनाव का सामना करने के तरीके तलाशें।\nअधिक से अधिक फलों और सब्जियों को अपने आहार में शामिल करें।\nचोट से बचने या खेलकूद के दौरान अपनी आंखों की सुरक्षा के लिए जरूरी उपकरण जरूर पहनें।\nमधुमेह, उच्च रक्तचाप, कोलेस्टरॉल और हृदय रोग को नियंत्रित रखें।\nग्लूकोमा के उपचार के लिए प्रचारित की जाने वाले हर्बल दवाओं का प्रयोग न करें।\nइलाज से नहीं बढ़ेगी बीमारी\nसाकेत सिटी हॉस्पिटल की डॉं. प्रतिभा शरण बताती हैं कि ग्लूकोमा का इलाज नहीं किया जा सकता और इससे हुए नुकसान को ठीक नहीं किया जा सकता, लेकिन उपचार से आंखों पर दबाव कम किया जा सकता है। उपचार से भविष्य में दृष्टि हानि की आशंका को भी कम किया जा सकता है। ग्लूकोमा के आरंभिक उपचार के लिए आंखों में दवा डालना सबसे सामान्य उपचार है। अन्य उपचारों में लेजर उपचार या शल्यक्रिया कराना भी शामिल हो सकता है। वैसे ग्लूकोमा का इलाज जीवनभर कराना होता है और नियमित रूप से डॉंक्टर के संपर्क में रहना होता है।\nहो सकता है कि दृष्टिहीनता होने तक ग्लूकोमा का कोई लक्षण प्रकट न हो, परंतु अन्य लक्षणों द्वारा पता लगाया जा सकता है जैसे :\nप्रकाश के इर्द-गिर्द प्रभामंडल दिखना\nपार्श्व दृष्टि खो देना\nसीमित वृत्तीय दृष्टि\nमोतियाबिंद को रोकने के लिए कोई निश्चित उपाय नहीं है। लगातार निगरानी और नियमित जांच से प्रारंभिक अवस्था में ही बीमारी का पता लगाने में मदद मिल सकती है।\nमोतियाबिंद से अपने जीवन को सीमित न होने दें। इसके इलाज के बाद आप पहले की तरह जीवन जी सकते हैं।\nअपनी दवाएं बिल्कुल समय पर लें। सही ड्रॉप, सही समय पर और सही तरीके से आंखों में डालें।\nरोजाना दवा लेने के लिए जागने, खाने और सोने के आसपास के समय का निर्धारण करें।\nखाली पेट सुबह अत्यधिक पानी पीना बंद कर दें। इससे आंखों पर दवाब बढ़ जाता है, जिससे परेशानी बढ़ सकती है।\nWeb Title:ग्लूकोमा: सुंदर आंखों पर न लगा दे ग्रहण\nबिहार में सबसे ज्यादा काला मोतियाबिंद\nसेहत का खजाना सौंफ\nअनार में समाया है सेहत का सार\nसोरांव विधायक ने लगाया नि: शुल्क स्वारूथ्य परीक्षण


18 जनवरी 2020 करेंट अफेयर्स - Current Affairs 18 January 2020 in Hindi GK Section\nHome › 18 Jan 2020 Questions and Answers\nCurrent Affairs in Hindi – 18 January 2020 Questions and Answers\nभारत और विदेश से सम्बंधित “18 जनवरी 2020 कर्रेंट अफेयर्स के सबाल और जबाब” हिंदी मे प्रकाशित किए गए सभी करेंट अफेयर्स प्रश्नोत्तरी आने वाली SSC, UPSC, Bank, Railway, Clerk, PO परीक्षाओं के लिए सहायक होंगी, ‘18 January 2020 Current Affairs‘ के बारे में यदि आपका प्रश्न है तो कृपया कमेंट के जरिए हम तक पहुचाएं.\nप्रश्‍न 1. ट्राई के नवंबर 2019 के आंकड़ों के मुताबिक रिलायंस जियो कितने वर्ष के बाद देश की सबसे बड़ी दूरसंचार कंपनी बन गई है?\nउत्तर: ग.3वर्ष – भारतीय दूरसंचार नियामक प्राधिकरण (ट्राई)के नवंबर 2019 के आंकड़ों के मुताबिक रिलायंस जियो3वर्ष के बाद देश की सबसे बड़ी दूरसंचार कंपनी बन गई है. अब दुसरे स्थान पर एयरटेल और तीसरे पर वोडाफोन आइडिया आ गई हैं.\nप्रश्‍न 2. अल्फाबेट कंपनी हाल ही में 1 ट्रिलियन मार्केट कैप हिट करने वाली अमेरिका की कौन सी कंपनी बन गयी है?\nउत्तर: घ. चौथी – गूगल की पेरेंट कंपनी अल्फाबेट कंपनी हाल ही में 1 ट्रिलियन मार्केट कैप हिट करने वाली अमेरिका की चौथी कंपनी बन गयी है. लेकिन अभी दुनिया के सबसे ज्यादा फायदा कमाने वाली कंपनियों की लिस्ट में अल्फाबेट कंपनी सातवें स्थान पर है.\nप्रश्‍न 3. भारतीय रिजर्व बैंक ने हाल ही में किस बैंक पर6महीने की पाबंदी लगा दी है?\nघ. श्री गुरु राघवेंद्र सहकारी बैंक\nउत्तर: घ. श्री गुरु राघवेंद्र सहकारी बैंक – भारतीय रिजर्व बैंक ने हाल ही में श्री गुरु राघवेंद्र सहकारी बैंक पर पाबंदी लगा दी है. साथ ही आरबीआई ने कोलकाता स्थित कोलिकाता महिला को-ऑपरेटिव बैंक लिमिटेड पर6महीने की पाबंदी लगायी है अब ग्राहक 10 जनवरी से9जुलाई तक इस बैंक से6महीने में केवल 1000 रुपये ही निकाल सकेंगे.\nप्रश्‍न 4. विश्व तीरंदाजी ने हाल ही में किस शहर में होने वाले चुनाव के लिए पर्यवेक्षक नियुक्त किया है?\nउत्तर: ग. दिल्ली – दिल्ली में होने विश्व तीरंदाजी ने चुनाव के लिए पर्यवेक्षक नियुक्त किया गया है. विश्व तीरंदाजी ने उपाध्यक्ष काजी रजीबुद्दीन अहमद चापोल को पर्यवेक्षक के तौर पर भेजने का फैसला किया है.\nजरुर पढ़े: 18 January India and Worlds History (Historical Events) in Hindi\nप्रश्‍न 5. आईपीएस अधिकारी आनंद प्रकाश माहेश्वरी ने किसके महानिदेशक का पदभार संभाला है?\nउत्तर: घ. सीआरपीएफ – आईपीएस अधिकारी आनंद प्रकाश माहेश्वरी ने हाल ही में अर्द्धसैनिक बल सीआरपीएफ के नए महानिदेशक का पदभार संभाला है. वे गृह मंत्रालय में विशेष सचिव पद पर रह चुके है. सीआरपीएफ भारत का अग्रणी आंतरिक सुरक्षा बल भी है.\nप्रश्‍न 6. एक सर्वेक्षण के मुताबिक, पाकिस्तान के कौन सा शहर में पेरिस और न्यूयार्क जैसे शहरों से भी कम अपराध हुए हैं?\nउत्तर: ख. लाहौर – वैश्विक अपराध सूचकांक (डब्ल्यूसीआई) के द्वारा किये गए एक सर्वेक्षण के मुताबिक, पाकिस्तान के लाहौर शहर में पेरिस और न्यूयार्क जैसे शहरों से भी कम अपराध हुए हैं. हाल ही में लाहौर की रैंकिंग में 56 स्थानों का सुधार हुआ है.\nप्रश्‍न 7. हाल ही में किस बैंक ने डिजिटल बैंकिंग के लिए ओटीपी आधारित लॉग इन सिस्टम लॉन्च किया है?\nउत्तर: ख. आईसीआईसीआई बैंक – आईसीआईसीआई बैंक ने हाल ही में डिजिटल बैंकिंग के लिए ओटीपी आधारित लॉग इन सिस्टम लॉन्च किया है. इस इंटरनेट बैंकिंग ग्राहकों को पासवर्ड को याद नहीं रखा पड़ेगा.\nप्रश्‍न 8. निम्न में से कौन सी क्रिकेट टीम विदेशी मैदान पर 500 टेस्ट मैच खेलने वाली पहली टीम बन गयी है?\nघ. दक्षिण अफ्रीका क्रिकेट टीम\nउत्तर: ग. इंग्लैंड क्रिकेट टीम – दक्षिण अफ्रीका के खिलाफ तीसरे टेस्ट में खेलकर इंग्लैंड क्रिकेट टीम विदेशी मैदान पर 500 टेस्ट मैच खेलने वाली पहली टीम बन गयी है. इंग्लैंड ने पहला टेस्ट 15 मार्च 1877 को ऑस्ट्रेलिया के खिलाफ मेलबर्न क्रिकेट ग्राउंड पर खेला था.\nSee Here: Complete List of ICC Awards Winners 2019 in Hindi\nप्रश्‍न 9. मिखाइल वी. मिशुस्तिन को हाल ही में किस देश की संसद ने देश का नया प्रधानमंत्री चुना है?\nउत्तर: ग. रूस – रूस की संसद ने हाल ही में मिखाइल वी. मिशुस्तिन को देश का नया प्रधानमंत्री चुना है. हाल ही में व्लादिमीर पुतिन ने प्रधानमंत्री पद के लिए उनका नाम प्रस्तावित किया था. साथ ही पुतिन ने रूस के संविधान में बदलाव का प्रस्ताव रखा था.\nप्रश्‍न 10. इनमे से किस देश को इंटरनेट फ्रीडम को लेकर अंतरराष्ट्रीय सर्वेक्षण में वर्ल्ड के सबसे खराब देशों की श्रेणी में रखा है?\nउत्तर: ग. पाकिस्तान – पाकिस्तान को इंटरनेट फ्रीडम को लेकर अंतरराष्ट्रीय सर्वेक्षण में वर्ल्ड के सबसे खराब देशों की श्रेणी में रखा है. पाकिस्तान के आलावा इस श्रेणी में बेलारूस, तुर्की, ओमान, संयुक्त अरब अमीरात और इरिट्रिया को रखा गया है.\nDownload Now: Free PDF of 18 January 2020 Current Affairs Questions in Hindi


तम‍िलनाडु में र‍िकॉर्ड 4329 नए मामले, मरीजों का आंकड़ा 100000 के पार - tamil nadu corona virus covid 19 cases crosses one lakh mark - AajTak\nदेश में महाराष्ट्र के बाद तमिलनाडु दूसरा ऐसा राज्य है, जहां कोरोना वायरस के मरीजों की संख्या एक लाख के पार हो चुकी है. तमिलनाडु में पिछले 24 घंटों में कोरोना वायरस के 4329 नए मरीजों की पुष्टि हुई है.\n(अपडेटेड 03 जुलाई 2020, 10:08 PM IST)\nतमिलनाडु में एक लाख से ज्यादा मामले\nदेश में कोरोना वायरस के संक्रमित मामलों में हर रोज उछाल देखा जा रहा है. महाराष्ट्र के बाद देश में तमिलनाडु कोरोना वायरस के कारण सबसे ज्यादा प्रभावित राज्य है. अब तमिलनाडु में कोरोना संक्रमित मरीजों का आंकड़ा एक लाख की संख्या को पार कर चुका है.\nदेश में महाराष्ट्र के बाद तमिलनाडु दूसरा ऐसा राज्य है, जहां कोरोना वायरस के मरीजों की संख्या एक लाख के पार हो चुकी है. तमिलनाडु में पिछले 24 घंटों में कोरोना वायरस के 4329 नए मरीजों की पुष्टि हुई है. इसके साथ ही राज्य में अब तक कोरोना के 1,02,721 मरीज सामने आ चुके हैं.\nराज्य में कोरोना वायरस के कारण होने वाली मौतों का आंकड़ा भी लगातार बढ़ता ही जा रहा है. राज्य में 64 और लोगों की कोरोना वायरस के कारण मौत हो गई. इसके साथ ही राज्य में अब तक 1385 लोगों की कोरोना वायरस के कारण जान जा चुकी है.\nराज्य में पिछले 24 घंटों में 2357 कोरोना मरीजों को डिस्चार्ज किया गया. इसके साथ ही राज्य में अब तक 58,378 कोरोना वायरस के मरीजों को इलाज के बाद डिस्चार्ज किया जा चुका है. वहीं चेन्नई में पिछले 24 घंटों में 2082 नए कोरोना वायरस के मरीजों की पुष्टि हुई है. चेन्नई में अब तक कोरोना मरीजों की संख्या बढ़कर 64689 हो चुकी है.


MP: बोनट में ठूंसकर ले जा रहे थे2करोड़, इंजन ने पकड़ी आग तो उड़ने लगे 500 के नोट\nPosted byNo Crime February 2, 2021 Posted inUncategorized\nएमपी की सिवनी जिला पुलिस ने इस मामले में उत्तर प्रदेश के रहने वाले तीन लोगों को गिरफ्तार किया है. उनसे 1.74 करोड़ रुपये के सही सलामत नोट बरामद किए गए. बाकी इन आरोपियों का दावा था कि वो करीब दो करोड़ रुपये बोनट में छुपा कर ले जा रहे थे.\nएमपी के सिवनी-नागपुर राष्ट्रीय राजमार्ग पर रविवार रात को अजब नजारा देखने को मिला. सिवनी जिले के बनहानी गांव के लोगों ने देखा कि 500 रुपये के जले हुए नोट एक कार से उड़ते हुए निकल रहे हैं. किसी ने पुलिस को इस घटना की जानकारी दी.\nपुलिस के मुताबिक कार के इंजन से धुआं निकलते दिखा तो उस पर सवार लोगों ने उतर कर बोनट खोल कर इंजन चेक किया. उसी वक्त जले हुए नोट उड़कर सड़क पर फैलने लगे\nसिवनी जिला पुलिस ने इस मामले में उत्तर प्रदेश के रहने वाले तीन लोगों को गिरफ्तार किया है. उनसे 1.74 करोड़ रुपये के सही सलामत नोट बरामद किए गए. बाकी इन आरोपियों का दावा था कि वो करीब दो करोड़ रुपये बोनट में छुपा कर ले जा रहे थे.\nकुराई पुलिस स्टेशन के एसएचओ मनोज गुप्ता ने सारा माजरा बताया. गुप्ता के मुताबिक, “कार पर सवार लोग करेंसी नोटों को बोनट में छुपा कर ले जा रहे थे जिससे कि रास्ते में कहीं चेकिंग भी हो तो नोट पुलिस की नजर में न आएं. लेकिन इंजन ने आग पकड़ ली. जब कार रोककर बोने खोला तो अधजले करेंसी नोट तेज हवा चलने की वजह से सड़क पर उड़ने लगे. ये देखकर स्थानीय लोगों ने पुलिस को इसकी जानकारी दी.”\nपुलिस के मौके पर पहुंचने से पहले ही कार पर सवार लोग वहां से भाग गए. लेकिन उनको हाईवे पुलिस पेट्रोल ने जल्दी ही पकड़ लिया. स्थानीय लोगों में से किसी में से किसी ने कार का रजिस्ट्रेशन नंबर नोट कर लिया था .\nइनोवा कार का रजिस्ट्रेशन नंबर मुंबई का था. पुलिस ने तीनों आरोपियों की पहचान हुई है जो सभी उत्तर प्रदेश के रहने वाले हैं. इनमें दो जौनपुर के रहने वाले हैं- सुनील और न्यास. तीसरे आरोपी की पहचान आजमगढ़ के हरिओम के तौर पर हुई. पुलिस उनकी ओर से बताए गए पतों को वैरिफाई करा रही है.\nआरोपियों के मुताबिक वो इतनी बड़ी रकम सोने की गहने खरीदने के लिए वाराणसी से मुंबई ले जा रहे थे. उनका प्लान इसी रूट से कार से लौटने का था.\nपुलिस के मुताबिक आरोपियों ने दावा किया कि टैक्स बचाने के लिए ऐसा किया जा रहा था और सारी रकम वाराणसी के जौहरी की हैं. वाराणसी में जौहरी के पते और मुंबई में इस रकम को लेकर कहां जाना था, इस बारे में भी पुलिस जांच कर रही है. पुलिस पता लगाने की कोशिश कर रही है कि कहीं आरोपियों का संबंध हवाला नेटवर्क से तो नहीं है.\nपुलिस ने आयकर अधिकारियों को भी इस घटना की जानकारी दी है.\nहैदराबाद का सीरियल किलर गिरफ्तार, पत्नी छोड़ कर गई तो 18 महिलाओं को उतारा मौत के घाट


जब इरफान खान ने खो दी थी हिम्मत, करने लगे थे मरने की बातें । Irrfan Khan died at the age of 53 due to cancer when he lost hope of life said i will die in two years – News18 हिंदी\nअभिनेता इरफान खान की अधूरी फिल्म पर होगा काम\nमुंबई. बॉलीवुड ने दिग्गज अभिनेता इरफान खान (Irrfan Khan died) को खो दिया है. 53 साल की उम्र में उनका निधन हो गया है. इरफान को अचानक तबीयत बिगड़ने के बाद मुंबई के कोकिलाबेन अस्पताल (Kokilaben Dhirubhai Ambani Hospital) में भर्ती कराया गया था. कई घंटों तक मौत से लड़ने के बाद बुधवार 29 अप्रैल को उनके निधन की खबर आई. इरफान कई सालों से किसी फाइटर की तरह कैंसर से जंग लड़ रहे थे. वहीं जब वो विदेश में इलाज करवा रहे थे, उस दौरान उनका एक इंटरव्यू सामने आया था, जिसमें उन्होंने कीमोथैरेपी के दौरान अपनी हालत के बारे में बताया था.\nइरफान खान ने 2018 में न्यूज एजेंसी एसोसिएटेड प्रेस को दिए एक इंटरव्यू में दिल खोलकर बातें की और अपनी बीमारी के बाद जिंदगी में आए आंखें खोल देने वाले बदलाव के बारे में बताया था. इरफान ने कहा था, 'चार बार कीमोथैरेपी हो चुकी है. दो बार और कीमो होने के बाद एक बार फिर कैंसर स्कैन किया जाएगा. इसके बाद मालूम चलेगा कि क्या होता है. मेरे दिमाग में बार-बार आता है कि मैं एक चिप गर्दन में टांग लूं और कहूं, मुझे ये बीमारी है और मैं एक साल या दो साल में मरने वाला हूं. या फिर मुझे लगता है कि मैं ये बातचीत ही बंद कर दूं और उस तरह जिंदगी जिऊं जैसे वो मेरे सामने आती है. मैं ये मानता हूं कि मैं एक अंधियारी दुनिया में घूम रहा था, मैं देख ही नहीं पाया कि जिंदगी ने मुझे क्या-क्या दिया है.'\nइरफान ने बताया था, 'जब शुरुआत में इस बीमारी के बारे में पता चला, तो मैं हिल सा गया. बहुत कमजोर पड़ गया था. कुछ समझ नहीं आ रहा था. लेकिन धीरे-धीरे जिंदगी के बारे में सोचने का एक नया नजरिया सामने आया. मैं चाहता था कि लोग प्रकृति पर भरोसा रखना सीखें. प्रकृति से ज्यादा भरोसेमंद और कुछ नहीं है.'\nउन्होंने कहा था, 'शुरुआत में मुझे सबसे ज्यादा समस्या ये हुई कि हर कोई ये सोच रहा था कि मैं ठीक हो पाऊंगा या नहीं. ये मेरे हाथ में नहीं है. जो इस बीमारी ने मुझे सिखाया कि वो मैं 30 साल तक मेडिटेशन करने के बाद भी नहीं सीख सकता था.' इस इंटरव्यू में कही इरफान की बातों से पता चलता है कि वो कितने पॉजिटिव शख्सियत थे. इतने मुश्किल समय में भी इरफान किस तरह खुद को संभाले हुए थे.\nये भी पढ़ें :- पत्नी के लिए दोबारा जीना चाहते थे इरफान खान, इंटरव्यू में कही थी ऐसी बातें\nTags: Bollywood, Entertainment, Irrfan Khan


भ्रष्टाचार पर चौतरफा घिरी योगी सरकार – Taj News\nभ्रष्टाचार पर चौतरफा घिरी योगी सरकार\nलखनऊ से कुमार भवेश चंद्र\nरिश्वतः माफिया पर शिक्षक भर्ती परीक्षा में अभ्यर्थियों से 10-12 लाख रुपये लेने का आरोप\n“सामने आए सत्तारूढ़ पार्टी के नेताओं संग परीक्षा माफियाओं के संबंध”\nइलाहाबाद विश्वविद्यालय छात्र संघ के उपाध्यक्ष अखिलेश यादव ने आउटलुक से बातचीत में कहा कि एसएसपी सत्यार्थ का तबादला सच को छुपाने की कोशिश है। वे परीक्षा माफियाओं के खिलाफ तेजी से कार्रवाई कर रहे थे। इलाके के शिक्षा माफियाओं की बीजेपी के बड़े नेताओं के साथ गहरी साठगांठ है। इस मामले में गिरफ्तार एक आरोपी कृष्णा पटेल 2017 के विधानसभा चुनाव में बीजेपी के टिकट का दावेदार था। इस मामले में प्रयागराज बीजेपी के कुछ और प्रभावशाली कार्यकर्ता शामिल हैं, जो लखनऊ दरबार में अच्छी पहुंच रखते हैं। उनके आकाओं के इशारे पर एसएसपी को प्रयागराज से हटाया गया है। अखिलेश कहते हैं, “हमें उम्मीद थी कि एसएसपी सत्यार्थ इस गिरोह का पर्दाफाश करेंगे और सहायक शिक्षक की परीक्षा में शामिल हजारों नौजवानों को इंसाफ मिलेगा। लेकिन योगी सरकार ने इंसाफ का गला घोंटा है। हम इसके खिलाफ लगातार आवाज उठा रहे हैं।”\nप्रयागराज प्रकरण के बीच पशुधन विभाग से गड़बड़ी की एक और बड़ी शिकायत ने योगी सरकार की परेशानी बढ़ा दी। दरअसल, ये मामला और गंभीर इसलिए हो गया क्योंकि पूरा मामला सरकार की नाक के नीचे सचिवालय में पशुधन विभाग के दफ्तर से जुड़ा था। दरअसल, यह मामला इतना बड़ा था कि इसे शुरुआत में ही एसटीएफ को सौंप दिया गया। एसटीएफ ने जब कार्रवाई शुरू की तो चौंकाने वाले राज सामने आए।\nमामला दर्ज होने के महज 12 घंटे के भीतर एसटीएफ ने जालसाजी के इस खेल की परतें उधेड़नी शुरू कर दी। इसमें शामिल अपराधियों ने फर्जी टेंडर के जरिए इंदौर के कारोबारी को लखनऊ बुलाया और उसे 9.72 करोड़ रुपये का चूना लगा दिया। इतना ही नहीं, उन्होंने उसे अपने रसूख का डर दिखाते हुए चुप रहने की भी हिदायत दी। ठगी और जालसाजी करने वाले गिरोह के इन सदस्यों पर लखनऊ के हजरतगंज थाने में कई धाराओं में मामले दर्ज किए गए हैं। इसमें विभागीय मंत्री के प्रधान निजी सचिव रजनीश दीक्षित के साथ ही सचिवालय में कांट्रेक्ट पर नौकरी करने वाले धीरज कुमार देव, खुद को पत्रकार बताने वाले ए.के. राजीव और खुद को पशुपालन विभाग का उपनिदेशक बताने वाले आशीष राय को इस पूरी योजना का मास्टरमाइंड बताया गया है। इस मामले में शक की सुई एक आइपीएस अधिकारी से लेकर राजधानी में तैनात कुछ पुलिस अफसरों की ओर भी जा रही है। 12 गिरफ्तारियों के बाद तफ्तीश आगे बढ़ाई गई है लेकिन इस पूरे मामले पर सियासी तीर चलाते हुए प्रदेश कांग्रेस ने मुख्यमंत्री योगी आदित्यनाथ को निशाने पर लिया है।\nउत्तर प्रदेश कांग्रेस के अध्यक्ष अजय कुमार लल्लू ने आउटलुक से बातचीत में कहा कि भ्रष्टाचार पर योगी सरकार का कोई नियंत्रण नहीं है। किसी विभाग के प्रधान निजी सचिव के इस तरह भ्रष्टाचार में लिप्त होने के बावजूद विभागीय मंत्री के खिलाफ किसी तरह की कार्रवाई नहीं होना यह बताता है कि ऐसे भ्रष्टाचारियों को सरकार के नेतृत्व की शह मिली हुई है। लल्लू कहते हैं, “योगी सरकार भ्रष्टाचार में आकंठ डूब चुकी है। 69 हजार शिक्षकों की भर्ती में गड़बड़ी का मामला हो या पशुधन विभाग में भ्रष्टाचार का, सरकार का नियंत्रण कहीं नहीं दिखता। भर्तियों में पारदर्शिता पूरी तरह खत्म हो चुकी है। पूरे प्रदेश में भ्रष्टाचार की बाढ़ आई हुई है। महाराजगंज में बिना सड़क बनाए विभाग की ओर से रुपये का भुगतान कर दिया गया। कांग्रेस इस मसले पर चुप नहीं बैठने वाली। हमने योगी सरकार के भ्रष्टाचार के खिलाफ चरणबद्ध आंदोलन की योजना बनाई है। पूरे प्रदेश में हमारे कार्यकर्ता इस लड़ाई को आगे बढ़ाएंगे। पहले चरण में हमने सभी जिलों में जिलाधिकारियों को ज्ञापन देकर भ्रष्टाचार को लेकर आगाह किया है। हम लगातार लोगों के बीच जाकर भ्रष्टाचार को लेकर आवाज उठाएंगे और सरकार की कलई खोलेंगे।”\nसमाजवादी पार्टी ने भी भ्रष्टाचार पर वार करते हुए भाजपा और योगी सरकार को निशाने पर लिया है। पार्टी की ओर से जारी बयान में कहा गया, “69 हजार शिक्षक भर्ती घोटाले का मास्टरमाइंड बीजेपी से जुड़ा बताया जाता है। बेसिक शिक्षा में अनामिका और प्रियंका जैसी कितनी ही फर्जी शिक्षिकाओं की भर्ती हुई है।” खबर है कि लखनऊ विश्वविद्यालय से संबद्ध कॉलेजों में भी कुछ अनामिकाएं हैं। बिना ऊपरी साठगांठ के ऐसा घोटाला संभव नहीं। भाजपा राज में भ्रष्टाचार घरेलू उद्योग बन गया है। सचिवालय के भीतर बड़े चेहरे और बड़े अफसर भी नौकरियां और बड़े ठेके दिलाने के नाम पर लोगों को ठगने का धंधा चला रहे हैं। हैरत वाली बात है कि सचिवालय के भीतर एक फर्जी कार्यालय भी खुल गया और सरकार को खबर तक नहीं लगी।”\nइस पूरे मामले में सरकारी पक्ष जानने की तमाम कोशिश विफल रही। बेसिक शिक्षा मंत्री डॉ. सतीश द्विवेदी से संपर्क की कोशिश फेल हो गई। दूसरे वरिष्ठ नेता भी इस मामले में बोलने को तैयार नहीं हैं। योगी सरकार ने इस भ्रष्टाचार की जांच को एसटीएफ के हवाले तो कर दिया है, लेकिन विपक्ष को इस जांच पर भरोसा नहीं। सपा अध्यक्ष अखिलेश यादव ने ट्वीट कर इसपर अपनी प्रतिक्रिया जता दी है, “उत्तर प्रदेश में एसटीएफ की मनमानी जांच का खेल शुरू हो गया है। चाहे 69 हजार शिक्षकों की भर्ती का मामला हो या एक नाम से अनेक नौकरी करने का या पशुधन मंत्री के निजी सचिव द्वारा ठेकेदारी घोटाला या रामपुर में मो. आजम साहब की जांच। भाजपा की अपनों को बचाने और दूसरों को फंसाने की नीति के लिए भी एक एसटीएफ जांच हो।”\nकोरोना संक्रमण से लड़ रहे प्रदेश में भ्रष्टाचार एक अलग दंश के रूप में सामने आया है। बुद्धिजीवी प्रदेश के इस कुचक्र से निकलने की उम्मीद छोड़ चुके हैं। उनका कहना है कि पूरा सिस्टम सड़ चुका है। इसमें आमूलचूल बदलाव के बिना ऐसी घटनाओं को रोका नहीं जा सकता। वरिष्ठ पत्रकार और राजनीतिक विश्लेषक रामदत्त त्रिपाठी कहते हैं, “एक पूरा दलाल तंत्र सक्रिय है। सरकार चाहे जिस पार्टी की हो, वे उसमें अपने लिए जगह बना लेते हैं। एक-दूसरे की जरूरत पर आधारित यह व्यवस्था चली आ रही है। इस दुष्चक्र को तोड़े बगैर भ्रष्टाचार पर लगाम संभव नहीं। योगी जी का नियंत्रण प्रशासन पर नहीं है और संभवत: पार्टी की ओर से भी उन्हें पूरा सहयोग नहीं मिल रहा है। मुख्यमंत्री के काम करने की अपनी शैली तो है, लेकिन पूरा सिस्टम इस तरह का बन चुका है कि अचानक उसमें बदलाव की कोई गुंजाइश नहीं दिखती। भर्ती बोर्ड और तमाम संस्थाओं में अपनी पार्टी के लोगों को बिठाकर व्यवस्था को कैसे बदला जा सकता है? व्यवस्था को पारदर्शी बनाने के लिए मुख्यमंत्री को बड़े बदलाव करने होंगे और ईमानदार लोगों के लिए इसमें जगह बनानी होगी। लेकिन सियासत में उपकृत करने की जो होड़ चल पड़ी है उसमें अपने लोगों को हर जगह सहूलियत देने की वजह से ऐसी चीजें फलती-फूलती हैं। भर्ती बोर्ड ही नहीं, प्रमुख स्थानों पर ईमानदार और योग्यता के आधार पर लोगों को बैठाना होगा और साथ ही पूरी प्रक्रिया में भी बदलाव करना होगा। इसके बगैर इस व्यवस्था को सुधारा नहीं जा सकता है।”\nPrevious कोविड की दवा पर पतंजलि का यू-टर्न, कहा- कोरोनिल से कोरोनावायरस ठीक होने का कभी नहीं किया दावा\nNext आगरा में कोरोना से 86वीं मौत, 1227 हुए संक्रमित


राजकीय बालिका हाईस्कूल में वसूला जा रहा मनमानी फीस, अभिभावक परेशान ,जांच की मांग - सोन प्रभात\nHome/मुख्य समाचार/राजकीय बालिका हाईस्कूल में वसूला जा रहा मनमानी फीस, अभिभावक परेशान ,जांच की मांग\nआम मुद्देबच्चों का कॉलमशिक्षा\nSon Prabhat 5th September 2020\nनक्सल क्षेत्र में बालिका शिक्षा के नाम पर अभिभावकों का शोषण।\nविद्यालय में निजी अध्यापक रखे गए हैं, उन्हें तनख्वाह देने के नाम पर वसूली जा रही ज्यादा फीस।\nअत्यंत नक्सल प्रभावित विकास खण्ड नगवां के राजकीय बालिका हाईस्कूल सरईगढ़ में बालिकाओं से साल भर की पूरी फीस एक बार मे और ज्यादा भी अवैध फीस वसूले जाने का मुद्दा अभिभावकों ने उठाया है।एक तो नक्सल प्रभावित क्षेत्र दुसरे असिंचित एरिया, तीसरे गरीबी भुखमरी से परेशान लाचार अभिभावक किसी तरह अपने बालिकाओं के भविष्य को लेकर आधी रोटी खाकर पढ़ाने की उम्मीद पाले हुए हैं ,लेकिन उम्मीद पर पानी फिरता दिख रहा है।\n-प्रधानाचार्या विद्यालय कभी आई भी है ? -लोगों को याद नही ।\nराजकीय बालिका हाईस्कूल सरईगढ़ विद्यालय पर श्रीमती सुमन सिंह निवासी वाराणसी की तैनाती प्रधानाचार्या के पद पर हुआ है। श्रीमती सुमन सिंह को सरईगढ़ का कोई भी ब्यक्ति नहीं पहचानता।क्योंकि वे कभी स्कूल पर आती ही नहीं।एक ऋतुराज नामक कलर्क की भी तैनाती है, लेकिन वे कहां रहते हैं? विभाग ही बता सकता है।प्रधानाचार्या के द्वारा दो प्राइवेट अन्ट्रेंड अध्यापक भरत सिंह पटेल नि.नवाडीह सरईगढ़ व राकेश कुमार चौहान पं दीनदयाल नगर चंदौली रखें गए हैं। फीस वसूली का भी जिम्मा उक्त दोनों निजी अध्यापक ही देखते हैं।\nसत्र २०२०–२१ हेतु शुल्क की रसीद राशि १५५० रू०\nफीस कितना ले रहे हैं ?\nशोषण का तरीका यह निकाला गया है, कि प्रति बालिका से एक वर्ष का इकट्ठा फीस 1550रु0 (एक हजार पांच सौ पचास रुपए) जमा कराने के बाद ही एडमिशन होता है। जिसकी बाकायदा रसीद भी प्राइवेट टीचरों द्वारा दी जाती है।\nयह रुपया किसके कहने पर लिया जाता है ? क्यों लिया जाता है? किस मद में जमा होता है? इसकी उच्चस्तरीय जांच आवश्यक है।\nइस सम्बंध में जिला विद्यालय निरीक्षक से दूरभाष पर बात की गई तो उनका कहना था कि अभिभावकों से लिखित शिकायत कराइए तब देखेंगे। फीस के बारे में कहना था, कि अर्धवार्षिक एवं वार्षिक परीक्षा दोनों को मिलाकर छः सौ रुपये के करीब फीस होता है।अगर प्राइवेट टीचर रखे गए हैं तो उनका अलग से फीस लगता है। जब बालिकाओं को प्राइवेट टीचर से अलग से ही फीस जमा करके पढ़ना है, तो फिर राजकीय बालिका हाईस्कूल क्यों खोला गया है? यहां की टीचर जब महीनों मे एक दिन भी नहीं आती हैं ,तो किसकी जिम्मेदारी है?\nसत्र २०१९–२० हेतु शुल्क की रसीद– राशि 1250रू०\nइसी तरह सुअरसोत हाईस्कूल में भी मंजू यादव की तैनाती है , वहां भी सरईगढ़ का एक लड़का जाकर बैठता है।वहां जितने बालक बालिकाओं का एडमिशन हुआ है सभी प्राइवेट स्कूल में पढ़ते हैं। वह भी साल छः महिनें मे एकाध घंटे के लिए आती हैं।ऐसे में शिक्षा की उम्मीद करना सुर्य को दीपक दिखाने के जैसा है। किससे फरियाद की जाये ? क्षेत्रीय अभिभावकों ने जिलाधिकारी का ध्यान आकर्षित कराते हुए जांच कराकर दोषियों के विरूद्ध कठोर कार्रवाई की मांग की है।\nबभनी– : खनन माफिया बेखौफ, अफसर बेखबर।\nराजकीय शोक – पूर्व मुख्यमंत्री कल्याण सिंह के निधन पर एक दिवसीय अवकाश व3दिन के लिए राजकीय शोक की घोषणा।


कृषण क्रियाओं से पौध रोगों की रोकथाम कैसे करें?\nहेमन्त वर्मा 29 July, 2021 5:25 PM IST\nकृषि में विशेषकर रोगों एवं कीड़ों से होने वाली हानि से बचाना आवश्यक है. कई उन्नत कृषि विधियां या कृषण क्रियाएँ हैं, जिन्हें अपनाकर फसल के विभिन्न रोगों की संख्या और उनके द्वारा होने वाली हानियों में कमी की जा सकती है. इन क्रियाओं का मुख्य उद्देश्य परपोषी पौधे की वृद्धि व अवस्थाओं में सुधार करना है, जिससे वह रोग कारक के प्रतिकूल हो जाएं. समन्वित कृषि विधियों को प्रयोग में लाकर रोग का प्रभावी नियंत्रण किया जा सकता है.\nफसल अवशेषों के मलबे का प्रबंध करना (Management of crop residue debris:)\nअधिकांश संक्रमित फसल का मलबा खेत में ही पड़ा रहता है, जिससे आगे आने वाली फसल पर रोग और कीटों का प्रभाव हो जाता है. क्योंकि इन संक्रमित फसल अवशेष में रोगजनकों और कीटों के बीजाणु छिपे रहते हैं और फसल आने पर आक्रमण कर देते हैं. मक्का, ज्वार, मटर, बाजरा एवं अंगूर की मृदुरोमिल आसिता (Downey mildew), सरसों का श्वेत फफोला, धान्यों एवं बाजरा के गोंदिया रोगों को उत्पन्न करने वाले कवक ऐसे मुख्य उदाहरण हैं, जिनके बीजाणु खेत में छूटे रोगी फसल के मलबे में उत्तरजीवी रहते हैं.\nइसी प्रकार टमाटर का अगेती अंगमारी (Early blight) रोग उत्पन्न करने वाला कवक आल्टरनेरिया भी फसल के मलबे में छिपा रहता है. आलू के अगेती एवं पछेती, अंगमारी, म्लानि रोगजनकों के उत्तरजीवी रहने का मुख्य स्त्रोत खेत में आलू की खुदाई के बाद छूटे हुए सड़े-गले कंद ही होते हैं. फसलों के मलबे को नष्ट करने की विभिन्न विधियाँ हैं, जिनमें से खेत में पड़े रोगी फसल के मलबे को जलाना एक प्रमुख विधि है. फसल की कटाई के बाद खेत की गहरी जुताई करके मलबे को मृदा में गहरे में दबा देना भी एक विधि है.\nफसल चक्र के सिद्धांत और इसके लाभ\nस्वस्थ व रोगरोधी बीजों का प्रयोग (Use of healthy and disease resistant seeds)\nअनेक रोग जैसे- आलू का जीवाणु धब्बा (Bacterial spot) एवं म्लानि रोग (Wilt), अदरक का कंद गलन (Crown rot), गेहूं का कंडवा (Smut), केले का शीर्ष गुच्छा एवं पनामा रोग तथा अन्य फसलों में झुलसा, एवं तुलासिता जीवाणु झुलसा आदि रोग बीजों द्वारा फैलते हैं. इस कारण सदैव रोग मुक्त प्रमाणित व रोग रोधी किस्म का बीज बोना चाहिए और बोने से पहले अच्छी तरह से उचित रसायनों द्वारा उपचारित करना चाहिए.\nबीजों का तापीय उपचार करना (heat treatment of seeds)\nस्वस्थ बीज उत्पादन के लिए बीजों को भंडारण से पहले ऊष्मीय उपचार करना पादप रोग नियंत्रण का एक मुख्य भाग होता है. रोगजनक बीज के भीतर गहरे ऊतकों में छुपा होता है और साधारण कवकनाशी रोगजनक तक नहीं पहुँच सकते हैं.\nरोपणी क्यारी का स्थान तथा उसका उपचार (Planting bed location and itstreatment)\nकुछ रोगों जैसे- पत्तागोभी का मूलगलन रोग, टमाटर का मूल गाँठ एवं नींबू का गोंदित रोग आदि संक्रमित रोपणी पौध या कलमों द्वारा ले जाया जाता है. रोपणी क्यारी के स्थान का चयन सावधानीपूर्वक करना चाहिए तथा इसे रोग ग्रस्त खेतों के समीप न रखकर दूर रखना चाहिए और समय-समय पर मृदा को रसायनों अथवा ऊष्मा द्वारा उपचारित करना चाहिए.\nफसल-चक्र (Crop Rotation)\nएक खेत में एक ही प्रकार की फसल बार-बार लेने से जहाँ किसी आवश्यक पोषक तत्व की मृदा में कमी और फसलों के लिए अन्य विषैले पदार्थ एकत्र हो जाते हैं, वहीं रोगग्राही परपोषी पौधों की मृदा में नियमित उपस्थिति के कारण मिट्टिजनित रोग के बीजाणु बहुत अधिक वृद्धि हो जाती है. अतः यदि इस खेत में तीन या चार वर्षों तक ऐसी फसलों को बोया जाएं, जिन पर रोगजनक का कोई प्रभाव न होता है, तो भूमि से रोगजनक के हटाने में सहायता मिल सकती है.\nपादप रोग प्रबंधन में परपोषी फसलों को अ-परपोषी फसलों के साथ हेर-फेर कर बोने की क्रिया ही फसल-चक्र कहलाती है. फसल-चक्र द्वारा उन रोगों की रोकथाम पूर्णतः संभव है, जिनके रोगजनक केवल जीवित पौधों पर उत्तरजीवित रहते हैं, परन्तु जिन रोगों के रोगजनक5वर्ष या इससे अधिक लंबी अवधि तक मृदा में मृतजीवी के रूप में रहते हैं, जैसे -फ्यूजेरियम, स्केलेरोशियम, राइजोक्टोनिया, मूल गाँठ सूत्रकृमि की जातियाँ इत्यादि, उनका फसल चक्र द्वारा पूर्ण प्रबंध करना कठिन होता है.\nमिश्रित फसल (Mixed cultivation)\nकुछ विशेष गुणों वाली किस्मों जैसे- गेहूँ-जौ, गेहूँ-चना, गेहूँ-सरसों, कपास-मोठ एवं अरहर-ज्वार इत्यादि को मिलाकर बोने से रोगों द्वारा होने वाली आर्थिक हानि कम हो जाती है, क्योंकि एक रोगजनक दोनों फसलों पर आक्रमण करने में सक्षम नहीं होता. अगर एक फसल नष्ट भी हो जाती है, तो दूसरी फसल बच जाती है. उदाहरणः अरहर को ज्वार के साथ मिलाकर बोने से ज्वार की जड़ों से निकले निःस्त्राव में हाइड्रोसायनिक अम्ल होता है जो अरहर का म्लानि रोग उत्पन्न करने वाले कवक फ्यूजेरियम पर विषैला प्रभाव डालता है. कपास को मोठ के साथ मिलाकर बोने से कपास के मूल विगलन रोग में कमी हो जाती है क्योंकि मोठबीन द्वारा उत्पन्न छाया के प्रभाव से मृदा तापक्रम में कमी व आर्द्रता में वृद्धि हो जाती है. यह अवस्थाएँ रोग के रोगजनक राइजोक्टोनिया तथा मेक्रोफोमिना की आक्रमकता के प्रतिकूल है.\nपौध दूरी (Plant distance)\nफसल में पौध से पौध की उचित दूरी न होने या अधिक घनापन होने से फसल में आर्द्रता बढ़ जाती है, तापक्रम में कमी हो जाती है तथा वायु व प्रकाश की उपलब्धता में भी कमी हो जाती है. यह अवस्थाएँ अनेक रोगजनकों की वृद्धि में सहायक होती है. उदाहरणः आलू की पछेती अंगमारी, अंगूर का मृदुरोमिल आसिता, धान का पर्णच्छद झुलसा व बीजांकुरों का आर्द्रपतन रोग पौधों के बीच में अन्तराल कम होने से शीघ्रता से फैलते हैं.\nबीज बोने की गहराई (Seed sowing depth )\nबोने की भिन्न-भिन्न गहराई भी परपोषी को रोगजनक के आक्रमण से बचा सकती है. बीज की उथली बुवाई पौधे के आर्द्रपतन रोग को कम करने की एक प्रभावी विधि है. बीज को अधिक गहराई में बोने से रोगजनक को बीज व पौध पर आक्रमण करने का ज्यादा समय मिल जाता है. जैसे- जौ का धारी रोग एवं गेहूं का ध्वजकंड को 2-3 से.मी. गहरा बोने से रोग कम होता है जबकि बीज को 4-5 से.मी. गहरा बोने से रोग अधिकतम होता है. ठीक इसके विपरीत चने को गहराई में बोने से एस्कोकाइटा झुलसा रोग कवक का संक्रमण बहुत कम होता है.\nफसल पोषण का प्रबन्धन (Crop nutrition management)\nपौधों के पोषण में असंतुलित अनुपात में उर्वरक देने से पौधों की उत्पादकता पर प्रतिकूल प्रभाव डाल सकता है. क्योंकि एक तत्व की अधिकता से दूसरे तत्व की कमी हो जाती है.\nमृदा सुधारक पदार्थ का उपयोग (Use of Soil Improvers)\nपौधों को पोषण प्रदान करने के लिए कम्पोस्ट खाद, हरी खाद तथा जैव सुधारक पदार्थ जैसे- खलियाँ आदि पदार्थों के प्रयोग किया जाता है, जिससे पोषक तत्वों के साथ मिट्टी की संरचना भी सुधारी जा सकती है और मृदा की जलधारिता क्षमता एवं उर्वरता बढ़ जाती है.\nरोगग्रस्त पौधे निकालना (remove diseased plants)\nरोग ग्रसित पौधे को समय-समय पर उखाड़कर बाहर निकालना रोग प्रबन्धन का एक मुख्य उपाय है. ऐसा करने से रोगजनक रोगग्रस्त पौधों से स्वस्थ पौधों तक नहीं पहुँच पाता है जिससे अन्य पौधे रोगग्रस्त नहीं हो पाते हैं. ऐसा विशेष रूप से विषाणुजनित रोगों के प्रबन्धन में किया जाता है. इससे रोगग्रसित पौधों की संख्या में भी अत्याधिक कमी आती है, परिणामस्वरूप अगली फसल स्वस्थ्य आती है. सभी विषाणुजनित रोग, गेहूँ का अनावृत कंडवा, गन्ने का लाल सड़न, फसल पौधों का उकठा या म्लानि, बाजरे का हरित बाली रोग आदि के प्रबन्धन के लिए सबसे महत्वपूर्ण उपाय है.\nरोग वाहक कीटों और खरपतवारों का प्रबन्ध (Management of disease vector insects and weeds)\nविषाणु रोग जनकों के रोग वाहक कीटों की सख्ंया को नियंत्रित रखना चाहिए, क्योंकि ये रोगवाहक कीट अन्य खेतों या क्षेत्रों से रोगजनक के निवेशद्रव्य को फसल पौधों तक लाते हैं व इन पौधों को संक्रमित करते हैं. ऐसे खेतों में कीटनाशकों का प्रयोग निश्चित अन्तराल पर किया जाना लाभकारी होता है.\nइसी प्रकार खरपतवार मुक्त खेत रखने से रोगों व कीटों के बीजाणु के पनपने के लिए कोई जगह नहीं होगी, तो कीट व रोगों पर नियंत्रण रखा जा सकता है. गन्ने के लाल तथा मृदुरोमिल आसिता के रोगजनक के लिए कांस घास परपोषी होता है. भिण्डी का पीत-शिरा मोजेक विषाणु जंगली परपोषी हिबिस्कस पर निरन्तर जीवित बना रहता है. सब्जियों के जड़गाँठ सूत्रकृमि तथा तम्बाकू मोजेक विषाणु सोलेनेसी कुल के अनेक खरपतवारों पर जीवित बने रहते हैं.\nEnglish Summary: How to prevent plant diseases by agricultural activities


इस लड़की को नौकरी और पढ़ाई में एक चीज़ चुननी थी, उसने दोनों में अच्छा कर पेरेंट्स का नाम रौशन किया\n> इस लड़की को नौकरी और पढ़ाई में एक चीज़ चुननी थी, उसने दोनों में अच्छा कर पेरेंट्स का नाम रौशन किया\nBrand Factory में काम करती है मुंबई की ये लड़की.\nJuly 06, 2018, 15:36 IST\n| 15 shares | 2600 views\nहज़ार बर्क़ गिरे लाख आँधियाँ उट्ठें,वो फूल खिल के रहेंगे जो खिलने वाले हैं.\nसाहिर लुधियानवी का ये शेर यूं, तो आपने पहले भी पढ़ा होगा. पर एक लड़की है, जिसने इसे सच कर दिखाया है. कमाल की बात ये है कि उसने कॉलेज की परीक्षा के साथ-साथ, ज़िंदगी के सारे इम्तेहान पास कर के आपने मां-बाप के सपने को साकार कर दिखाया है.\nइस लड़की ने ज़माने की रूढ़िवादी सोच को तोड़कर ये साबित कर दिया कि बेटियां भी कुल का नाम रौशन कर सकती हैं. समझ नहीं आ रहा कि इस हिम्मतवाली लड़की की कहानी कहां से शुरू करूं. ख़ैर, ये एक ऐसी लड़की की कहानी है, जिसके परिवार में महिलाएं काम करके घर चलाने के लिए अपनी पढ़ाई छोड़ देती थी.\nमुंबई की रहने वाली इस लड़की की ज़िंदगी में भी ऐसे ही हालात आए, जब उसे घर की ख़राब आर्थिक स्थिति देखते हुए नौकरी करने की सलाह दी गई. लड़की ने भी परिवार का पूरा ख़्याल रखा और पढ़ाई के साथ-साथ पार्ट-टाइम जॉब ढूंढने लगी. इस दौरान अंडर ग्रेजुएट होने की वजह से उसे कई रिजेक्शन भी फ़ेस करने पड़े.\nकई मुश्किलों के बावजूद वो हार नहीं मानी और आखिर उसे Brand Factory में अपनी शर्तों पर जॉब मिल गई, उसने दिन-रात मेहनत की. हांलाकि, नौकरी और कॉलेज के बीच उसे उसके घर की तरफ़ से पढ़ाई छोड़ने की सलाह भी दी गई, ताकि उसकी हेल्थ न ख़राब हो पर उसने अपने दिल की सुनी. इस जांबाज़ लड़की ने पढ़ाई और नौकरी दोनों को अपना बेस्ट दिया.\nइसके बाद वो दिन आ ही गया, जब उसके एक हाथ में डिग्री और दूसरे हाथ में असिस्टेंट HR मैनेजर का प्रोमशन लेटर था. आज उसके मम्मी-पापा को अपनी बेटी पर गर्व है. इस होनहार बेटी के लिए सबसे ख़ुशी का पल वो था, जब उसके पिता ने उससे कहा कि 'लोग हमेशा बेटे के लिए प्रार्थना करते हैं, पर तुमने दिखा दिया कि बेटी भी चुपचाप उन सभी प्रार्थनाओं का उत्तर दे सकती है.'\nसच में अगर आप में अपने सपनों को पूरा करने की चाहत हो, तो दुनिया की कोई भी ताकत आपको आगे बढ़ने से नहीं रोक सकती. इसके साथ ही ये भी जान कर ख़ुशी हुई कि लड़कियों को लेकर ज़माने की सोच बदल रही है.


अरिहन कपूर रिलीज़ की तारीख - जुलाई 10, 2020\nमुख्य टेकअवे: सुनिश्चित करें कि आपकी वेबसाइट आपको ब्रांड बनाती है। नकद वापसी नकद या चेक जमा अल्ट्रा तेजी से नकद धनराशि स्थानांतरण शेष जांच मिनी स्टेटमेंट परिवर्तन पिन पुस्तक अनुरोधों की जाँच करें। क्या होगा यदि आपको स्वास्थ्य या परिवार के कारणों से अपने बिजनेस से एक कदम पीछे ले जाना परता है? यदि आपकी रुचियां बदलती हैं, या आपके उद्योग में परिवर्तन और आपका बिजनेस अब अपने वर्तमान रूप पीएएमएम भागीदार में इतना सम्मोहक नहीं है?\nचार्ट पर क्लिक करें, फिर “चार्ट डेटा संपादित करें” बटन पर क्लिक करें। FreshForex सिस्टम के सभी उपयोगकर्ताओं को प्रदान करता हैअवधि के लिए, जबकि स्टॉक एक्सचेंज "विश्राम करता है", लीवरेज में कमी। और, मुझे कहना होगा, साक्ष्य दिखाते हैं कि दलाल के ग्राहक वास्तव में इस प्रस्ताव की सराहना करते हैं। सामग्री के इस भाग में हम निवेश के बिना Bitcoin कमाई के तरीकों पर ध्यान देना चाहते हैं। बेशक, आप कोई भी मुक्त करने के लिए पैसे दे देंगे। और कैसे - हम अपने स्वयं के श्रम कमाने के लिए होगा? फिर भी, यहां cryptocurrency ऑनलाइन बनाने के लिए सबसे लोकप्रिय विकल्प हैं।\nजब तक आप दूसरी जेब में जाते हैं, तब तक आपको दिशा बाजार के बारे में कुछ ज्ञान होगा। इसलिए, शुरुआती निवेशों के विपरीत, इस तथ्य के साथ उच्च दांव के कारण उच्च रिटर्न होगा कि आप बाजार से अधिक परिचित हैं। चार्ट में शीर्षक और डेटा लेबल जोड़ना चार्ट में प्रदर्शित डेटा को स्पष्ट करने के लिए, आप एक चार्ट नाम, अक्ष नाम और डेटा लेबल जोड़ सकते हैं।\nसभी बाइनरी विकल्पों का मुख्य विशेषता और लाभ उनके जोखिमों का आकलन करने की क्षमता है। पहले से ही आप जीत के साथ नुकसान और संभावित मुनाफे की मात्रा के बारे में जान सकते हैं। ये बहुत प्रभावी अवसर हैं जो सभी लेनदेन के लिए जोखिम गणना करने में मदद करते हैं। मैं यह नहीं कहना चाहता कि कागज पर पत्रिकाएं खराब हैं। वो नहीं हैं। हालांकि, आधुनिक तकनीक पीएएमएम भागीदार का उपयोग करने से आपके ट्रेडिंग का मूल्यांकन करने की प्रक्रिया बहुत तेज और सरल हो जाती है। इसीलिए मैं आपको इसे आजमाने की सलाह देता हूं।\nरूसी संघ के केंद्रीय बैंक के निर्देश के अनुसार, ईओएसओएओ समझौता निष्पादन के दिन से3दिन पहले नहीं संचालित करना शुरू करता है। हम अनुशंसा करते हैं कि आप अपनी खरीद की योजना पहले ही बना लें, कम से कम3दिन पहले। अब इसे ऑनलाइन करें। यह गुणांक जनसांख्यिकीय कारकों पर रोजगार की निर्भरता को दर्शाता है, अर्थात जन्म दर, मृत्यु दर और जनसंख्या वृद्धि से। यह गुणांक समाज के कल्याण की एक विशेषता देता है। नियंत्रण का यह नियम परिवार में भी लागू होता है। जो माता-पिता अपने बच्चे को भी सीधे-सीधे नियंत्रित करने की कोशिश करते हैं, वे असफल हो जाते हैं। जिन बच्चों को ज़्यादा दबाया जाता है, वे ज़्यादा विद्रोही हो जाते हैं, विध्वंसक हो जाते हैं। इसका क्या कारण है? मनोवैज्ञानिक मानते हैं कि जब बच्चा बड़ा हो रहा होता है, तब अपने अंदर अहं के स्फुरण को महसूस करता है। ऐसे में वह इसे आजमा कर देख लेना चाहता है कि वह कितना महत्त्वपूर्ण है, कितना मज़बूत है और स्वयं कितना कुछ नियंत्रित कर सकता है।\nकक्षा 12 के छात्र को ऑनलाइन गेम खेलने के लिए बिटक्वाइन की जरूरत पड़ी तो उसने भुगतान से जुड़ी एक वेबसाइट ही हैक कर डाली। फिर इस वेबसाइट से 10 लाख पीएएमएम भागीदार रुपये उड़ा कर उसने बिटक्वाइन खरीद डाले। हालांकि, मौरिस।\nIQ Option पर पैसे गवांने वाले 90% ट्रेडर अपनी योजनाओं में असंगत होते हैं।\n4. निवेश के बिना इंटरनेट के माध्यम से व्यापार और साइट की गुणवत्ता की भूमिका। इस कारोबारी पेंशन योजना (Pension Scheme for traders and businessman) में शामिल होने के लिए उम्र की सीमा 18 साल से लेकर 40 साल तक रखी गई है। इस उम्र के कारोबारियों को इस स्कीम के तहत खुद ही रजिस्ट्रर कराना होगा।\nअधिक ऊंचाई वाले स्थान पर जाना, जहां की हवा में ऑक्सीजन की मात्रा कम होती है। Goodbye 2019: भारतीय शूटरों की श्रेष्‍ठता का यह स‍िलस‍िला वर्ष 2019 में भी जारी रहा. इस वर्ष भारतीय शूटरों ने इंटरनेशनल इवेंट में अपना दबदबा इस कदर बनाया कि कुछ अवसरों पर तो व‍िश्‍व स्‍तरीय इवेंट भी क‍िसी घरेलू टूर्नामेंट जैसी लगीं. सबसे अच्‍छी बात यह हैं कि भारत से कई युवा शूटर उभरकर सामने आए हैं. उम्‍मीद है क‍ि शूटर इसी वर्ष टोक्‍यो में होने वाले ओल‍िंप‍िक पीएएमएम भागीदार खेलों में देश को कुछ मेल्‍डस की सौगात देंगे। इस फिल्म में नवाज़ुद्दीन सिद्दीकी, नासर और श्वेता बासु प्रसाद अहम भूमिका में हैं। यह फिल्म मनु जॉसफ के नॉवेल से प्रेरित अय्यन नाम के अधेड़ दलित मिडिल क्लास शख्स की कहानी है, जो एक ब्राह्मण एस्ट्रोनॉमर का असिस्टंट है। अय्यन लाइफ से परेशान होकर अपने 10 साल के बेटे के बारे में एक मनगढ़ंत कहानी बनाता है, जो समय के साथ उसके कंट्रोल से बाहर चली जाती है। इस फिल्म को डायरेक्टर सुधीर मिश्रा ने बनाया है।\nफंड कंपनी के वर्तमान गतिविधि के समर्थन के लिए आवंटित (स्टाफ, करों, किराए पर लेने के लिए खुदरा और वाणिज्यिक अचल संपत्ति के पारिश्रमिक, धन विकास के लिए आवंटित) 30% से अधिक नहीं है। 5. नुकसान बंद पीएएमएम भागीदार करो हम इसे न्यूनतम उतार-चढ़ाव, शून्य से 5-10 पिप्स पर रखते हैं, और लेनदेन के संभावित जोखिम (जोखिम = बाजार प्रवेश मूल्य - स्टॉपलॉस ऑर्डर स्तर) की गणना करते हैं। "डक्ट" ट्रेडिंग उद्धरण अनुमान तकनीक उन व्यापारियों के लिए एकदम सही है जो5मिनट के दांव के लिए स्केलिंग मोड का उपयोग करते हैं। सिस्टम तकनीकी उपकरणों के एक सेट का उपयोग करता है जो मूल्य आंदोलन वैक्टर में न्यूनतम बदलावों का त्वरित और बहुत सटीक अनुमान लगा सकता है, जिससे बड़ी संख्या में व्यापारिक दरों को उच्च गतिशीलता के साथ रखना संभव हो जाता है। बाइनरी मार्केट में "डक्ट" प्रणाली का उपयोग करके, आप जल्दी से उच्च व्यापार प्रदर्शन प्राप्त कर सकते हैं।\nबड़े खातों के लिए शीर्ष3विदेशी मुद्रा दलाल मई 1, 2020\nमेजर युग्म मई 18, 2020\nअक्सर पूछे जाने वाले प्रश्न Binomo जुलाई 27, 2020\nएक विश्वसनीय दलाल के लिए मानदंड मई 11, 2020\nबाइनरी विकल्पों में हेजिंग मई 17, 2017


184 वेश्याओं के यहाँ जाने वालों के नाम रजिस्टर में लिखवाता था अकबर! - भारत का इतिहास – भारत का इतिहास – विश्व सभ्यता का गौरव!\nअकबर ने हिन्दू राजाओं पर मजबूती से शिकंजा कसकर उन्हें अपने अधीन कर लिया तथा उन्हीं से अपने राज्य-विस्तार का कार्य करवाया। अकबर ने उनका विश्वास जीतकर उन्हें अपने राज्य का मुख्य प्रहरी बना लिया। इस कारण अकबर को अपने प्रतिद्वंद्वी शहजादों एवं अमीरों पर भी नकेल कसने में सहायता मिल गई।\nकुछ लोगों ने अकबर द्वारा हिन्दू राजाओं को शासन में कनिष्ठ भागीदारी दिए जाने को अकबर की धार्मिक उदारता का प्रमाण मानकर अकबर की भूरि-भूरि प्रशंसा की है जिनमें भारत के प्रथम प्रधानमंत्री पं. जवाहरलाल नेहरू भी सम्मिलित हैं। जबकि कुछ इतिहासकारों ने इसे हिन्दू अस्मिता के लिए बहुत खतरनाक बताया है।\nअकबर के कुछ कार्यों ने भारतीय समाज को गहराई तक प्रभावित किया। जब बड़ी संख्या में हिन्दू राज्य अकबर के अधीन हो गए तो उसने भारत की सामाजिक व्यवस्था में सुधार लाने के लिए कुछ नए कानूनों का निर्माण किया। ई.1582 में अकबर ने एक बहुत बड़े दरबार का आयोजन किया जिसमें उसने प्रजा के कल्याण के लिये कई घोषणाएं कीं।\nअकबर ने आज्ञा दी कि राज्य में गुलामी की प्रथा बन्द कर दी जाये तथा युद्ध-बंदियों को भी गुलाम न बनाया जाये। उसने कोतवालों को आदेश दिये कि वे गुलामों का क्रय-विक्रय बंद कर दें। इस आज्ञा के बाद गुलामों को मुक्त कर दिया गया। राज्य से न केवल गुलामी की प्रथा को हटा दिया गया अपितु गुलाम शब्द का प्रयोग निषिद्ध कर दिया गया। इसके स्थान पर ‘चेला’ शब्द का प्रयोग होने लगा।\nअकबर ने अपने राज्य में बारह वर्ष की आयु के पूर्व विवाह न करने की आज्ञा प्रसारित की। बादशाह ने आज्ञा दी कि बादशाह की स्वीकृति के बिना, प्रान्तीय गवर्नर किसी भी व्यक्ति को प्राणदण्ड न दें। मध्यकालीन मुस्लिम शासन पद्धति में इसे अकबर का एक क्रांतिकारी कदम समझा जाना चाहिए। क्योंकि उस काल में शासकों द्वारा किसी मनुष्य के प्राण ले-लेना बहुत ही साधारण बात थी। बात-बात पर लोगों के सिर काट लिए जाते थे। अकबर ने अपने मंत्रियों, अधिकारियों एवं प्रांतपतियों को आज्ञा दी कि जहाँ तक सम्भव हो, छोटे पक्षियों की रक्षा की जाये क्योंकि इनको मारने से किसी का पेट नहीं भरता तथा अकारण जीव हिंसा होती है।\nअकबर ने आज्ञा प्रसारित की कि उसके महल में प्रतिदिन दान-दक्षिणा दी जाये। उसने यह भी आदेश प्रसारित किया कि सल्तनत के समस्त मार्गों पर सरायें बनवाई जायें, दीन-दुखियों की देखभाल की जाए और अस्पतालों की स्थापना की जाए।\nजन-सामान्य की भलाई के साथ-साथ अकबर ने अपनी सल्तनत में महिलाओं की दशा सुधारने की ओर भी ध्यान दिया। इस तरह का प्रयत्न उससे पहले किसी भी मुस्लिम शासक ने नहीं किया था। उस काल में विधवा स्त्रियां बड़ी संख्या में सती होती थीं। सती होने वाली स्त्रियों में वे छोटी-छोटी लड़कियां भी होती थीं जिनके बालविवाह किए जाते थे और जिनके पति किसी बीमारी एवं युद्ध आदि के कारण मर जाते थे। हजारों ऐसी स्त्रियां भी होती थीं जिन्होंने विवाह के बाद एक बार भी अपनी ससुराल का मुंह नहीं देखा था।\nई.1591 में अकबर ने अपनी सल्तनत में ‘जबरन सती प्रथा’ का निषेध कर दिया। उसने आज्ञा प्रसारित करवाई कि कोई भी विधवा स्त्री, उसकी इच्छा के विरुद्ध सती न कराई जाए और जो स्त्रियाँ गौने के पहले विधवा हो जायें उन्हें कदापि सती नहीं होने दिया जाए। कहा जाता है कि जोधपुर के मोटाराजा उदयसिंह की पुत्री के पति जयमल की मृत्यु चौसा में हो गई। इस पर मोटाराजा उदयसिंह ने अपनी पुत्री को सती करने के आदेश दिए। जब अकबर को यह बात ज्ञात हुई तो वह एक तेज घोड़े पर सवार होकर घटना स्थल पर पहुंचा और उसने उस लड़की को सती किए जाने से पहले ही वहाँ पहुंचकर बचा लिया। जब लड़की के पीहर वालों ने हो-हल्ला किया तो अकबर ने उन्हें गिरफ्तार कर लिया।\nअकबर ने विधवा विवाह को राज्य की ओर से स्वीकार्य मान लिया तथा एक-पत्नी प्रथा को प्रोत्साहित किया। अकबर ने आदेश जारी किया कि एक पुरुष के एक समय में एक ही पत्नी होनी चाहिये। कोई व्यक्ति अपनी पत्नी के जीवन काल में दूसरा विवाह तभी कर सकता था जब उसकी पहली पत्नी वन्ध्या हो। हालांकि अकबर के स्वयं के हरम में पांच हजार स्त्रियां रहती थीं। चूंकि इस्लाम में कानूनन चार विवाह करने की स्वीकृति है। इसलिए मुल्ला-मौलवियों ने एक विवाह के नियम को इस्लाम के विरुद्ध बताया और इस नियम का विरोध किया।\nई.1592 में अकबर ने घोषणा की कि 16 वर्ष की आयु के पहले किसी बालक का और 18 वर्ष की आयु के पहले किसी बालिका का विवाह न किया जाये। बादशाह ने आज्ञा जारी की कि कोई व्यक्ति बलपूर्वक अथवा अनैतिक प्रलोभन देकर किसी लड़की से विवाह नहीं कर सकेगा। अकबर ने वेश्याओं तथा भ्रष्ट-स्त्रियों को नगर छोड़कर चले जाने की आज्ञा दी। दाखिली सेना (पुलिस) को आदेश दिया गया कि जो लोग वेश्याओं के यहाँ जायें अथवा उन्हें अपने यहाँ बुलायें उन पर कड़ी निगाह रखी जाये और उनका नाम रजिस्टर में लिखा जाये।\nअकबर ने अपने राज्य में सब लोगों को अपनी इच्छानुसार धर्म अथवा मजहब का पालन करने एवं धर्म-परिवर्तन करने की स्वतन्त्रता दे दी। अकबर ने सल्तनत में शराब के विक्रय तथा उत्पादन का निषेध कर दिया परन्तु अनुज्ञा-धारकों की दुकानों पर औषधि के लिए शराब मिल सकती थी। अकबर ने अपनी राजधानी से भिखमंगों को भी दूर करने का प्रयत्न किया।\nइतिहासकारों द्वारा वर्णित अकबर के सुधारों को पढ़कर बड़ा आश्चर्य होता है। विशेषकर तब, जबकि अकबर स्वयं जीवन भर उन सुधारों की भावनाओं के ठीक विपरीत काम करता रहा था। कहा जाता है कि अकबर ने अपने प्रांतपतियों को आज्ञा दी कि वे किसी को भी प्राणदण्ड न दें जबकि स्वयं अकबर अपने विरोधियों को हाथी के पैरों तले कुचलवाता रहा था और अपने शत्रुओं के सिर काटकर उनकी मीनारें चिनवाता रहा था!\nकहा जाता है कि अकबर ने अपनी प्रजा को आदेश दिया कि केवल एक ही पत्नी रखी जाए तथा वेश्याओं के यहाँ जाने वालों के नाम रजिस्टर में लिखे जाएं जबकि अकबर के हरम में पांच हजार स्त्रियां थीं। उसने तिब्बत से लेकर तूरान तक, पंजाब से लेकर पुर्तगाल तक और गुजरात से लेकर गोआ तक की औरतों से निकाह और मुताह किए थे। उसके हरम में हिन्दू, मुस्लिम और ईसाई आदि विभिन्न धर्मों एवं मजहबों की औरतें थीं। अकबर ने अपनी प्रजा को भी न केवल इस्लामी परम्परा के अनुसार चार बीवियां रखने को स्वीकृति दे रखी थी अपितु मुताह के माध्यम से कितनी ही लौण्डियाओं (गुलाम स्त्रियों) को अपनी बीवी बनाने का आदेश जारी कर रखा था। ऐसी स्थिति में वह अपनी प्रजा को एक विवाह करने का आदेश कैसे दे सकता था!\nकहा जाता है कि अकबर ने अपनी प्रजा के नाम आदेश जारी किया कि जहाँ तक संभव हो छोटे पक्षियों का शिकार नहीं किया जाए क्योंकि इनसे किसी का पेट नहीं भरता। जबकि अकबर जीवन भर जंगलों में जाकर शिकार खेलता रहा था जिनका उद्देश्य किसी का पेट भरना नहीं था, अपितु अपना मनोरंजन करना था।\nprostitution in mughal sultane\nPrevious article185 गोस्वामी तुलसीदासजी से पीछे रह गया अकबर!\nNext article183 हिन्दू राजाओं को अपने राज्य में जाने के लिए अकबर से छुट्टी लेनी होती थी!


प्रगतिशील लेखक संघ: November 2009\nमहेश कटारे को कथाक्रम सम्मान\nकथाक्रम-आयोजन का प्रारंभ करते हुए शैलेन्द्र सागर ने अपनी मां को याद किया जिन्होंने पिछले दिनों दुनिया को अलविदा कह दिया था। शैलेन्द्र सागर ने अपनी मां पर बेहद मार्मिक संपादकीय ‘कथाक्रम’ के\nसितंबर अंक में लिखा था। यह पहला अवसर था जब मां की गैर मौजूदगी में कथाक्रम का आयोजन हो रहा था। कथाकार देवेन्द्र ने कथाकार महेश कटारे के व्यक्तित्व और लेखन परयह कहते हुए प्रकश डाला- महेश गांव में रहकर कहानियां लिख रहे हैं। उनकी कहानियों में आजादी के बाद के गांव की स्थिति की तस्वीर है। वे मार्क्सवादी दृष्टि से नहीं, बल्कि अपने अनुभवों से कहानियों में हो रहे बदलाव को पकड़ते हैं। इनके यहां न कूत्रिम परिवेश है, न बनावटी किस्म के चरित्र। पुरस्कार समारोह सत्र का संचालन कर रही मीनू अवस्थी ने इसे रेखांकित किया कि महेश ने इक्कीसवीं सदी के जटिल मां के चरित्र को अपनी कहानियों के जरिए अभिव्यक्त किया है।\nपुरस्कार ग्रहण करने के बाद महेश कटारे ने कहानी को रात के सन्नाटे में बात बुनने की कला बताया। उन्होंने कहा- मेरी इच्छा है कि मेरी कहानी मुनादी की आवाज में बदल जाए। मेरी कहानियों की स्त्री कभी हार नहीं मानती। यह पुरस्कार मेरे लिए गांव की गर्वीली गरीबी को जीने जैसा है। अगर तुम अतीत पर गोली चलाओगे तो भविष्य तुम पर गोली बरसाएगा। मेरी प्रतिज्ञा है कि मैं हत्यारे और अन्यायी को कभी प्रतिष्ठित नहीं होने दूंगा। मौजूदा दौर में यह करना पड़ेगा कि लेखक द्घायल क्रौंच पक्षी की मां के साथ खड़ा है या शिकारी के हिंसक स्वार्थ के साथ। अब हम उतावले समय में जी रहे हैं। रातों-रात करोड़पति बनने के सपने बेचे जा रहे हैं। एक ही देश के दो टुकड़े समृद्ध इंडिया और बदहाल भारत। इंडिया को यह मंजूर नहीं कि भारत उसकी बराबरी में खड़ा हो सके।\n‘हंस’ के संपादक राजेन्द्र यादव ने महेश कटारे को कथाक्रम सम्मान दिए जाने को चंबल का लखनऊ पर हुए हमले का नाम बताया। उन्होंने कहा कि महेश कटारे को देखकर अद्म गोंडवी याद आते हैं जो गांव में किसानी करते हुए कविताई करते हैं। सर्वप्रथम ‘मुर्दा स्थगित’ जैसी कहानी से महेश ने हिन्दी जगत का ध्यान अपनी और आकर्षित किया। महेश से मुझे बहुत उम्मीदें हैं। फूलन देवी जैसे चरित्र पर इनको कोई उपन्यास लिखना चाहिए।\nप्रख्यात आलोचक नामवर सिंह ने महेश कटारे की तुलना प्रेमचंद से की। कहानियां भी शहरी दृष्टि से लिखी गई मालूम होती हैं। गांव के नजरिये से ग्रामीण यथार्थ की कहानी तो महेश कटारे ने ही लिखी है, वो भी भाषा की ताजगी और चरित्र की बोल्डनेस तथा विविधता के साथ। इनके पास भाषा के साथ-साथ चरित्रों की भी ताकत है। छछिया पर छाछ थीम पर हिन्दी में कोई दूसरी कहानी नहीं लिखी गई। मुझे अफसोस है कि मैंने महेश कटारे को बड़ी देर से पढ़ा।\nकथाकार शेखर जोशी को हैरानी इस बात की थी कि अदबी नजाकत वाले शहर में ठेठ गंवई मिजाज के लेखक महेश कटारे का सम्मान हो रहा है। जमीन से जुड़े लेखकों की उपेक्षा कर साहित्य को प्रतिष्ठा दिलाने को न्याय नहीं कहा जा सकता। स्त्री-विमर्श के दौर में महेश कटारे की ‘बच्चों को सब कुछ बता दूंगी’ कहानी एक नया द्वार खोलती है।\nआखर से साभार\nप्रस्तुतकर्ता Unknown पर 4:45 am4टिप्‍पणियां: इस संदेश के लिए लिंक\nलेबल: कथाक्रम सम्मान, महेश कटारे\nइस हिम्मत की बहुत ज़रूरत है\nइतिहास विजेताओं का ही होता है अक्सर\nऔर साहित्य का इतिहास? एक वक़्त था जब इसमे वो दर्ज़ होते थे जिनके कलाम से उनका समय आलोकित होता था। वे जो अपने वक़्त के साथ ही नहीं बल्कि ख़िलाफ़ भी होते थे…वो जो बादशाह के मुक़ाबिल खडे होकर कह सकते थे-- संतन को कहां सीकरी सो काम।\nपर अब शायद इतना इंतज़ार करने का वक़्त नहीं किसी के पास। सो वही दर्ज़ होगा जिसके हाथों में पुरस्कार होगा, गले में सम्मान की माला और दीवारों पर महान लोगों के साथ सजी तस्वीर। और सब तरफ़ इतिहास में दर्ज़ होने की आपाधापी के बीच किसे फ़िक्र है अपने वक़्त की या फिर उन ताक़तों की जो एक टुकडा पुरस्कार के बदले न जाने क्या-क्या छीन लेते हैं।\nअभी दिल्ली के एक बेहद गंभीर और प्रतिबद्ध संस्कृतिकर्मी से बातचीत हो रही थी तो अपने पुराने दोस्त हबीब तनवीर से हुई बातचीत का खुलासा करते हुए उन्होंने बताया कि जब इमरजेंसी के दौरान कांग्रेस ने उनसे राज्यसभा की सदस्यता के लिये प्रस्ताव दिया तो पांच मिनट थे फ़ैसला करने को…और तीसरे मिनट में वह ललच गये। तो जब मेरे उन मित्र से अभी कुछेक साल पहले यही प्रस्ताव दोहराया गया तो उन्होंने बस पहले ही मिनट में तय कर लिया -- नहीं। पर इतिहास? वहां तो हबीब साहब ही दर्ज़ होंगे ना?\nऐसे माहौल मे जब मुझे एक मित्र ने बताया कि युवा रचनाकार अल्पना मिश्र ने उत्तराखण्ड सरकार द्वारा प्रस्तावित एक पुरस्कार ( जो उनके साथ बुद्धिनाथ मिश्र को भी मिला है) यह कहते हुए ठुकरा दिया कि ''मुझे किसी राजनेता से पुरस्कार नहीं लेना'' तो मेरा सीना गर्व से चौडा हो गया। न तो अल्पना जी से मेरी कोई जानपहचान है ना ही उनकी कहानियों का कोई बहुत बडा प्रशंसक रहा हूं, लेकिन उनके इस कदम ने मुझे इतनी खुशी दी कि अब वह अगर एक भी कहानी न लिखें तो भी मै उनका प्रशंसक रहुंगा। इसलिये भी कि उन्होंने इस बात का कोई शोरगुल नहीं मचाया न ही किसी आधिकारिक पत्र का\nइंतज़ार किया। यह सामान्य सी लगने वाली बात अपने आप में असामान्य है।\nअल्पना आपकी इस हिम्मत के लिये मै आपको सलाम करता हूं।\nइस ज़िद को बनाये रखियेगा…आपका एक आत्मसमर्पण न जाने कितनों को कमज़ोर बना देगा !\n*** अभी अल्पना जी ने बताया है कि यह पुरस्कार राज्य सरकार का नहीं है अपितु किन्हीं धनंजय सिंह जी द्वारा अपने किसी रिश्तेदार की स्मृति में दिया जाना है जिसे उत्तराखण्ड के मुख्यमंत्री या संस्कृति मंत्री के हाथ से दिया जाना है।\nप्रस्तुतकर्ता Unknown पर 7:46 am 1 टिप्पणी: इस संदेश के लिए लिंक\nलेबल: अल्पना मिश्रा, दिगंत राज सिंह स्मृति पुरस्कार


फ्री रेडिकल्स वे रसायन हैं जो हमारे शरीर के सेल्स को नुकसान पहुंचाते हैं। आमतौर पर ये रेडिएशन, प्रदूषण, धूम्रपान आदि के कारण शरीर में बढ़ जाते हैं। हाल में एक वैग्यानिक विचार यह आया है कि बाजारों में खराब तेल व घी में तली- भुनी चीजें भी फ्री रेडिकल्स को जन्म देती हैं। खासतौर पर भारतीय बाजारों में। ऐसी तली- भुनी चीजें खाने से शरीर के सेल क्षतिग्रस्त होते हैं और मनुष्य जल्दी बूढ़ा और बीमार होता है। तो इससे बचने के उपाय क्या हैं? इसके उत्तर में बताया गया है कि विटामिन बी और सी का सेवन किया जाना चाहिए। तली भुनी चीजों से परहेज करना चाहिए, धूम्रपान और तंबाकू से दूर रहना चाहिए और गरिष्ठ भोजन से बचना चाहिए। यानी हल्का- फुल्का भोजन करना चाहिए। आइए कुछ विटामिनों के बारे में जानें- विटामिन ए- दूध, मक्खन, गहरे हरे रंग की सब्जियों में पाया जाता है। हमारा शरीर, पीले और हरे रंग के फल व सब्जियों में मौजूद पिग्मैंट कैरोटीन को भी विटामिन ‘ए’ में बदल देता है। विटामिन बी- साबुत अनाज, आटा और दालें, मेवा, मटर फ़लियों में पाया जाता है। इसके अलावा दूध, पनीर में भी विटामिन बी पाया जाता है। विटामिन सी कहां से पाएं? यह सभी रसदार फ़लों., टमाटर, कच्ची बंदगोभी, आलू, स्ट्रॉबेरी और कुछ डाक्टरों के मुताबिक नींबू का रस, मोसम्मी और हरे मिर्च में भी पाया जाता है। विटामिन सी को एसकोरबिक ऐसिड के नाम से भी जान जाता है। यह शरीर की कोशिकाओं को बांध के रखता है। इससे शरीर के विभिन्न अंग को आकार बनाने में मदद मिलत है। यह शरीर की खून के नसों (रक्त वाहिकाओं) को मजबूत बनाता है। इसके एंटीहिस्टामीन गुणवत्ता के कारण, यह सामान्य सर्दी-जुकाम में दवा का काम कर सकता है।इसके अभाव में मसूडों से खून बहता है, दांत दर्द हो सकता है, दांद ढीले हो सकते हैं या निकल सकते हैं। स्किन में भी चोट लगने पर अधिक खून बह सकता है। आपको भूख कम लगेगी। विटामिन सी के अच्छे स्रोत हैं – नारंगी जैसे फल या सिटरस फ्रूट्स, खरबूज। विटामिन ई- फलों और सब्जियों में पाया जाता है। यह शरीर को ओक्सिजन के एक नुकसानदायक रूप से बचाता है, जिसे ओक्सिजन रेडिकल्स कहते हैं। इस गुण को एंटीओक्सिडेंट कहा जाता है। विटामिन इ, सेल के अस्तित्व बनाय रखने के लिये, उनके बाहरी कवच या सेल मेमब्रेन को बनाय रखता है। विटामिन इ, शरीर के फैटी एसिड को भी संतुलन में रखता है। Posted by\nएक अंतरिक्ष यात्री एडगर मिचेल का लेख पढ़ रहा था। उसमें एडगर ने लिखा है कि जब वे चंद्रमा की यात्रा से लौट रहे थे तो उन्हें पृथ्वी, तारे और चंद्रमा आदि अपनी अंतरात्मा के हिस्से लगे। लगा कि उनका अपोलो- १४ अंतरिक्ष यान, स्वयं वे और उनके साथी उन्हीं तत्वों से बने हैं जिनसे ये चांद- तारे बने हैं। उन्हें उस शोध की याद आई जिसमें कहा गया है कि मनुष्य का निर्माण अंतरिक्ष के तत्वों से हुआ है। और सिर्फ मनुष्य का ही क्यों, संपूर्ण ब्रह्माड, सभी जीव उन्हीं तत्वों से बने हैं। हमारे कणादि ऋषि ने तो कह ही दिया है कि सूक्ष्मतम अणु से ही यह सृष्टि बनी। उस अणु को भगवान ने बनाया। लेकिन खुद भगवान छुपे रहते हैं और जीवों की गतिविधियां देखते रहते हैं। भगवान तो सर्वत्र हैं। वे हर क्षण, हर जीव के मन की बात जानते हैं। एडगर का लेख पढ़ते हुए अच्छा लगा। उन्होंने लिखा है कि तारों का प्रकाश उन्हें अपना प्रकाश लगा। लगा कि तारों का प्रकाश उनके भीतर भी है। तारे और एडगर एक हैं। यह अनुभव उन्हें तीन दिन तक हुआ। वहां से आने के बाद उन्होंने कहा कि विग्यान पर तो अध्ययन होना ही चाहिए लेकिन मनुष्य की चेतना पर भी अध्ययन जारी रहना चाहिए। हमारे ऋषियों ने तो प्राचीन काल में ही कह दिया कि यह पूरा जगत ही ब्रह्म से पैदा हुआ है और अंत में ब्रह्म में ही लीन होता है। प्रत्येक जीव ईश्वर से ही आया है और उसी में लीन होगा। Posted by\nऋषियों ने कहा है- मनुष्य को ईश्वरीय चेतना में रहना चाहिए। यह समझना चाहिए कि हम इस संसार में अपनी कामनाओं के कारण आए हैं। यह संसार द्वंद्वों से भरा हुआ है। इसलिए यहां दुख ही दुख है। जिन सांसारिक कामों को हम सुख समझते हैं, वे अपने भीतर दुख, तनाव और कष्ट छुपाए रहते हैं। हमारे संसार में सबको अपनी पड़ी रहती है। कुछ ही ऐसे लोग हैं जो अपनी छोड़ दूसरों के बारे में सोचते हैं। भगवत गीता को बार- बार पढ़ने पर भी मन नहीं भरता। आप उसे रोज पढ़ें तो भी लगता है, कुछ बाकी रह गया। कहते हैं गीता को व्यास जी ने ईश्वर से संवाद करके लिखा था। व्यास जी को इसीलिए कुछ विद्वान ईश्वर का अवतार कहते हैं। दो पंक्तियों के श्लोकों में ग्यान का सागर भरा हुआ है (माफ कीजिए तकनीकी कारणों से मैं ग्य ऐसे ही लिख रहा हूं।) । ऋषियों ने विस्तार से कहा है- यह संसार भ्रम है। यह माया से ओतप्रोत है। स्वप्न की तरह है। यहां, मनुष्य अपने कर्मों को भोगने आता है, अपनी कामनाओं को भोगने आता है और अनेक दुख भोग कर भी उसका मोह इस संसार से नहीं छूटता। जैसे कुत्ता कहीं पड़ी हुई सूखी हड्डी चबाता है तो उसके ही दांतों से खून निकलता है। लेकिन वह समझता है कि यह खून उस हड्डी से निकल रहा है जिसे वह चबा रहा है। इसलिए वह अपना ही खून बड़े चाव से पीता है। इस संसार के सुखों को हम समझते हैं कि अमुक कारण से यह सुख मिला। जबकि सुख का असली स्रोत तो भगवान हैं। वे सुख के केंद्र हैं। सुख के अनंत सागर हैं। उनके पास हर चीज अनंत मात्रा में है। इसीलिए उन्हें अनंत भगवान कहते हैं। Posted by\nगीता का १३वां अध्याय क्षेत्र- क्षेत्रग्य की व्याख्या करता है। क्षेत्र है हमारा शरीर और क्षेत्रग्य है हमारी आत्मा। जो ईश्वर का प्रतिरूप है। इसी तरह यह ब्रह्मांड है क्षेत्र और ईश्वर हैं इसके क्षेत्रग्य। भगवान ने इस अध्याय में कहा है कि जीव इस क्षेत्र में जो भी बोता है, उसी के अनुरूप उसका अगला जन्म तय होता है। हमारी प्रवृत्तियां, हमारे संस्कार इस क्षेत्र में अगर बुरी प्रवृत्तियों के बीज बोएंगे तो हमारा जन्म कष्टकर माहौल में होगा। जीवन में हम वही सब भोगेंगे। लेकिन अगर हम ईश्वरीय नियमों का पालन करेंगे तो आनंद ही आनंद है। ईश्वर की कृपा हमारे ऊपर बरसती रहेगी। प्रकृति ईश्वर की ही अभिव्यक्ति है। पुरुष स्वयं ईश्वर हैं। जिस तरह ईश्वर अनादि हैं उसी तरह प्रकृति भी अनादि है। उसका कोई प्रारंभ नहीं है। वह सदा से है। हमारे भीतर सारी प्रवृत्तियां प्रकृति के ही गुणों से प्रभावित होती है। भगवान कृष्ण ने कहा है- प्रकृति और पुरुष के संयोग से ही समूची सृष्टि का संचालन हो रहा है। समूची सृष्टि ईश्वर की है, लेकिन ईश्वर इसमें लिप्त नहीं हैं। जैसे आकाश सर्वत्र है लेकिन वह किसी चीज से लिप्त नहीं है। इसीलिए ईश्वर का अनुभव करने के लिए, ईश्वर का लाभ करने के लिए साधन के रूप में मुख्य रूप से तीन योग कहे गए हैं- १. ध्यान योग २. सांख्य योग (या ग्यान योग) औऱ ३. कर्म योग। परमहंस योगानंद जी ने ऋषि पातंजलि के अष्टांग योग को श्रेष्ठ साधन बताया है। यानी यम, नियम, आसन, प्राणायाम, प्रत्याहार, धारणा, ध्यान और समाधि।। भगवान कृष्ण ने १३वें अध्याय में स्पष्ट रूप से कहा है- यदि भक्त अपने क्षेत्र को पवित्र रखते हुए, क्षेत्रग्य की उपासना करे। अपनी आत्मा की सुने तो वह जन्म- मरण के झमेले से मुक्त हो जाएगा। इसके लिए लगे रहना पड़ेगा। ईश्वर से लगातार प्रार्थना करनी पड़ेगी। असली क्षेत्रग्य यानी ईश्वर की शरण में जाना पड़ेगा। Posted by\nअठारह साल पहले तक मेरे एक परिचित के सिर पर बहुत सुंदर बाल थे। घुंघराले, चमकीले और खूब आकर्षक। आज उनके बाल झड़ कर बहुत कम रह गए हैं। उनमें भी आधे पक कर सफेद हो गए हैं। मैंने उनसे कहा- आपके खूबसूरत बाल मुझे अब भी याद हैं। वे हंस पड़े। बोले- यह तो बीती हुई बात है। अतीत है। अब वैसे बाल फिर नहीं होंगे। जो बीत गई सो बात गई। उनकी आवाज में वैराग्य की ध्वनि थी। मैंने कहा- जिन बालों और कपड़ों से हम इतना मोह करते हैं, वे नश्वर हैं। जबकि ईश्वर शास्वत और सत्य हैं। लेकिन मनुष्य की विडंबना तो देखिए कि वह बालों, कपड़ों और पकवानों के प्रति तो मोहित रहता है लेकिन ईश्वर के प्रति बहुत कम लोगों की ललक होती है। उन्होंने कहा- आप बिल्कुल ठीक कहते हैं। सामान्य मनुष्य की पीठ ईश्वर की ओर रहती है। उसे संसार की चीजें मोहक लगती हैं। जबकि वास्तव में मोहक भगवान ही हैं- सबकुछ वही हैं। मैंने कहा- आपके बालों से शुरू हो कर बात कहां तक पहुंच गई। वे बोले- बाल ही क्यों, सबकुछ तो ईश्वर ही हैं। आज मेरे बाल ही बहाना हो गए। इस बात की मुझे खुशी है। निश्चय ही आपने कभी न कभी यह जरूर सोचा होगा- हमारा शरीर निरंतर बदल रहा है। हमारी उम्र लगातार बढ़ रही है। जिस रफ्तार से हमारी उम्र बढ़ रही है, क्या उसी रफ्तार से हम ईश्वर की तरफ बढ़ रहे हैं? सब कुछ बदल रहा है। सिर्फ ईश्वर को छोड़ कर। क्योंकि वे अनंत हैं। शांति, प्रेम और आनंद के पर्याय हैं। वे ही पूर्ण हैं। आनंदमय हैं। अनंत हैं। इसीलिए उनकी शरण में रहने में सदा आनंद है।\nगीता के ग्यारहवें अध्याय में अर्जुन भगवान कृष्ण से आग्रह करते हैं कि वे अपना विश्वरूप दिखाएं। भगवान अर्जुन से कहते हैं कि तुम अपने इन प्राकृत नेत्रों से मेरे दिव्य स्वरूप को नहीं देख सकते। इसलिए मैं तुम्हें दिव्य चक्षु देता हूं। तुम मेरे नाना प्रकार के दिव्य रूपों को देखो। दिव्यता के जो भी पर्याय होते हैं, तुम उन्हें मेरे इस रूप में देख सकोगे। और भगवान अपने विश्वरूप में प्रकट हो जाते हैं। अर्जुन उस रूप को देख कर भयभीत हो जाते हैं। वे कहते हैं कि प्रभो आपका न आदि है और न अंत। आप हर दिशा में व्याप्त हैं। जैसे हजारों सूर्य एक साथ उदित हों और उनका जितना प्रकाश हो, उससे भी ज्यादा प्रकाश इस दिव्य रूप के प्रकट होने पर हो रहा है। अर्जुन कहते हैं कि जैसे नदियां (अपनी पूर्णता प्राप्त करने के लिए) समुद्र में की तरफ बड़े वेग से दौड़ती हैं, ठीक उसी तरह बड़े- बड़े योद्धा आपके मुंह में प्रवेश कर रहे हैं। हे प्रभु, आप ही जगत के नाथ हैं। आप ही सर्वेश्वर हैं। आपको बार- बार प्रणाम है। कृपया आप अपने पुराने चतुर्भुज रूप में- शंख, चक्र, गदा, पद्म के साथ प्रकट होइए। क्योंकि मैं आपका वही शांत, मनोहारी रूप देखना चाहता हूं। तब भगवान अपने उसी रूप में प्रकट होते हैं। उसे देख कर अर्जुन का मन शांत और प्रसन्न होता है। भगवान कहते हैं- अर्जुन, मेरा यह रूप बड़ा ही दुर्लभ है। देवता भी इसके दर्शन के लिए तरसते हैं। मेरा यह रूप न यग्य से, न ही तप से देखा जा सकता है। हां, अनन्य भक्ति से मेरा यह रूप देखा जा सकता है। यानी भगवान ने स्पष्ट कहा है- अनन्य भक्त ही मेरे दिव्य रूप का दर्शन कर सकता है। इसलिए भक्तों के लिए यह राहत की बात है। वे भगवान में दिन रात डूबे रहें। नाम जप, प्रार्थना और ध्यान करें। भगवान का चिंतन- मनन करें। जब भक्ति और भगवान के प्रति छटपटाहट तीव्रतम होगी तो स्वयं भगवान दर्शन देंगे। वे तो अंतर्यामी हैं। Posted by\nआप सबको कृष्ण जन्माष्टमी पर ढेरों शुभकामनाएं। सचमुच भगवान कृष्ण का जन्मदिन मनाना सुख के सागर में हिलोरें लगाना है। कृष्ण भगवान के पूर्ण अवतार हैं। कहा गया है कि जिस अवतार में सोलह कलाएं हों या सोलह विशिष्ट गुण हों वह पूर्ण अवतार होते हैं। मुझे उन सोलह गुणों की जानकारी नहीं है। लेकिन धर्म ग्रंथों से यह स्पष्ट है कि कृष्ण पूर्ण अवतार थे। वे प्रेम के उच्चतम प्रतीक हैं। राधा भी प्रेम की उच्चतम अभिव्यक्ति हैं। इसीलिए राधाकृष्ण एक साथ कहा जाता है। परमहंस योगानंद जी ने कहा है- यदि आपको भगवान के प्रेम का एक लघु अंश भी मिल जाए तो आप पूरी तरह रूपांतरित हो जाएंगे। फिर उन्होंने कहा है- लेकिन यह प्रेम आपको मिला हुआ है। बस उसे महसूस करना है। जिस क्षण आपने भगवान के प्रेम का आस्वादन कर लिया फिर तो आपको कुछ भी अच्छा नहीं लगेगा। भगवान के प्रेम का पहला उदाहरण देखिए। कंस ने माता देवकी को जेल में डाल दिया था। कंस देवकी के हर बच्चे की हत्या कर देता था। माता के सामने ही। लेकिन अपने जन्म के पहले माता देवकी को भगवान कृष्ण ने चतुर्भुज रूप में दर्शन दिया। चतुर्भुज- एक- एक हाथ में शंख, चक्र, गदा और पद्म धारण किए हुए। जब भगवान का जन्म हुआ तो सारे पहरेदार या कहें सिक्यूरिटी गार्डों को गहरी नींद आ गई। वे ड्यूटी नहीं कर सके। जहां ड्यूटी कर रहे थे, वहीं सो गए। बहुत कड़ा पहरा था, लेकिन सभी पहरेदार गहरी नींद में सो गए। पहरेदारों की पहरेदारी करने वाला भी सो गया। जेल के सभी द्वारों के ताले अपने आप खुल गए। और भगवान को सुरक्षित यमुना के उस पार माता यशोदा की गोद में पहुंचा दिया गया। भगवान ने योगमाया से बाधा डालने वालों को नींद की गोद में सुला दिया। ताला अपने आप खुल गए। हमारे भीतर भी जब भगवान कृष्ण जन्म लेंगे तो हमारे बंधन रूपी ताले अपने आप खुल जाएंगे। हमारे कष्ट, हमारे दुख और तनाव या परेशानियां अपने आप दूर हो जाएंगी। यह भगवान कृष्ण का वादा है- लेकिन एक ही शर्त है। शर्त है- भगवान कृष्ण को अनन्य भाव से प्रेम करना होगा। उनकी भक्ति करनी होगी। गीता में उन्होंने कहा ही है- मैं अपने भक्तों का योग, क्षेम खुद वहन करता हूं। उनके सारे कष्टों को दूर करता हूं। उनसे प्रेम करता हूं। जिनके भीतर भगवान का जन्म हो चुका है, वे इस बात को महसूस करते हैं और इसकी गवाही देते हैं। Posted by\nकबीरदास ने लिखा है- बुरा जो देखन मैं चला, बुरा न मिल्या कोय। जो मन खोजा आपना, तो मुझसे बुरा न कोय।।यह है महान व्यक्ति का आत्मविश्लेषण। कई लोग अपनी बुराइयों की तरफ ध्यान न देकर दूसरों की निंदा में खूब रस लेते हैं। यह उनका स्वभाव बन जाता है। जब तक किसी की बुराई न कर लें, निंदा न कर लें, हंसी न उड़ा लें, उनको शांति नहीं मिलती। कबीरदास ने अपने बहाने ऐसे लोगों को सुझाया है कि पहले खुद को सुधारो। खुद की हजार- हजार कमियां हैं। उन्हें ढूंढ़ निकालो। भगवत गीता में भगवान ने कहा है- मनुष्य खुद का ही शत्रु है और खुद का ही मित्र। यदि वह ईश्वरीय नियमों के खिलाफ जाता है। दिन रात संसारी प्रपंच में लिपटा रहता है और उसी में रस लेता है तो वह अपना शत्रु है। यदि वह संसार में रह कर अपनी ड्यूटी को भगवान की ड्यूटी समझता है और मन को संसार के बदले भगवान में केंद्रित करता है तो वह अपना मित्र है। भगवान कृष्ण ने कहा है- अर्जुन, तुम अपना मित्र बनो। अपने अंधकार पक्ष को खत्म करो। कैसे? भगवान का स्मरण कर। गीता में भगवान ने कहा है- यग्यों में जप यग्य मैं हूं। जप। हमेशा- भगवान के नाम का जप करना। चाहे- हरे राम, हरे राम, राम राम हरे हरे। हरे कृष्ण, हरे कृष्ण, कृष्ण, कृष्ण हरे, हरे हो या ओम शिव, ओम शिव हो या ओम नमः शिवाय हो। बस जप मन ही मन जप चलता रहे और बाहर की ड्यूटी होती रहे। यही है अपना मित्र होना। Posted by\nसिद्ध संतों ने कहा है- असली भक्त कभी निराश नहीं होता। वह यह मान ही नहीं सकता कि भगवान उससे बातें नहीं करेंगे। उसे प्यार नहीं करते या वे उसकी रक्षा नहीं कर रहे हैं। सबसे बड़ी बात है भगवान में विश्वास। यह आध्यात्मिक रास्ते पर चलने के लिए आधार है। यदि भगवान में आपको विश्वास नहीं है तो कृपया अंधेरे में मत चलिए। यह पूरा ब्रह्मांड भगवान का ही है। हम उन्हीं की कृपा से सांस ले रहे हैं। बस वे छुपे हुए हैं। क्यों? यह उनका नियम है। हम छोटा सा काम भी करके उसका श्रेय लेना चाहते हैं- यह काम मैंने किया। यह मैं हूं। सिर्फ मैं, मैं और मैं। लेकिन भगवान पूरी सृष्टि चला रहे हैं और फिर भी छुपे हुए हैं। हां, वे प्रकट होते हैं। किसके सामने प्रकट होते हैं? अपने अनन्य भक्तों के सामने। कब? जब उनकी मर्जी। वे अकारण करुण हैं। बिना किसी कारण के भी करुणा करते हैं, कृपा करते हैं। बस हमारा काम है कि हम भक्ति करते जाएं। जितनी गहरी भक्ति संभव हो उतनी। परमहंस योगानंद ने कहा है- पूरा जीवन भगवान से प्रार्थना का पर्याय बन जाए तो कितना आनंद है। यह सच है। अच्छी चीजों के लिए प्रार्थना करना सुखद है। पूरा जीवन भगवानमय हो जाए। बस आनंद ही आनंद है। Posted by\nऋषियों ने कहा है- भगवान ही, सब कुछ हुए हैं। रामकृष्ण परमहंस ने कहा है- भगवान ही सब कुछ हुए हैं। वही चौबीस तत्व हुए हैं और वही आत्मा के रूप में सबके भीतर मौजूद हैं। एक संत से पूछा गया- आप किस मंत्र का जाप करते हैं? उन्होंने जवाब दिया- राम रमैया राम। उनसे पूछा गया- इस मंत्र का रहस्य क्या है? उन्होंने कहा- सब कुछ राम ही हैं। राम रमैया राम। सब कुछ राममय। एक भक्त ने पूछा- कैसे? उन्होंने कहा- आप सुबह उठते हैं तो सबसे पहले शौच जाते हैं। क्यों? शुद्ध होने के लिए। यानी राम के लिए। फिर ब्रश करते हैं और नहाते हैं। क्यों? फ्रेश होने के लिए। क्यों फ्रेश होते हैं? राम के लायक बनने के लिए। फिर पूजा- पाठ करते हैं। वहां भी राम। फिर जलपान। वह भी राम। उसके बाद काम करते हैं। वह भी राम के लिए। इसके बाद भोजन। भोजन भी राम ही हैं। वही हवन हैं। वही अग्नि हैं और वही हवन की प्रक्रिया हैं। वही भोजन हैं। वही पाचन की प्रक्रिया हैं और वही भोजन के पोषक तत्व हैं। जब रात को सोते हैं तो वह भी राम। कैसे? हम अपनी सुध- बुध खो देते हैं। किसमें? नींद में। तब जाकर फ्रेश होते हैं। सुबह कहते हैं कि बहुत अच्छी नींद आई। वहां भी हम भगवान में ही लीन होते हैं लेकिन इसका ग्यान नहीं रहता। ध्यान में भी हम भगवान में सुध- बुध खो देते हैं। लेकिन वहां ग्यान रहता है। तो सब कुछ राम ही हैं। राम रमैया राम। Posted by\nवैग्यानिकों ने यह बात बार- बार कही है कि अंतरिक्ष से गिरे उल्का पिंडों में जीव पैदा करने वाले तत्व पाए गए हैं। जब पृथ्वी पर कोई जीव नहीं था तो एक दिन अचानक एक उल्का पिंड पृथ्वी पर गिरा। उसकी सतह पर मौजूद रसायनों से जीवों की उत्पत्ति हुई। मनुष्य की उत्पत्ति भी इसी तरह हुई। पिछले हफ्ते स्वामी अभेदानंद नामक लेखक की एक पुस्तक फुटपाथ पर बिकती देखी। पुस्तक का शीर्षक था- लाइफ आफ्टर डेथ। उसमें कहा गया था कि जो लोग मरते हैं वे सूक्ष्म जगत में चले जाते हैं। यदि उनका आह्वान किया जाए तो वे मैटिरियलाइज हो कर हमारे सामने आते हैं। पुस्तक में ऐसी ही कुछ आत्माओं के फोटो और उनकी हैंड राइटिंग दी गई थी। लेखक ने इसमें अपने कुछ अनुभव भी दिए थे। लेकिन उन्होंने कहा था कि उच्च कोटि का आह्वान तो भगवान का है। उन्हें ही पुकारना चाहिए। मैंने वह पुस्तक जस की तस रख दी। क्योंकि आटोबायोग्राफी आफ अ योगी पढ़ने के बाद मुझे मृत्यु के बाद क्या होता है, इसे लेकर अब उत्सुकता नहीं है। परमहंस योगानंद जी की लिखी विख्यात पुस्तक- आटोबायोग्राफी आफ अ योगी विलक्षण पुस्तक है। उसमें एक चैप्टर है- रिसरेक्शन आफ माई गुरु श्री युक्तेश्वर। उसमें विस्तार से मृत्यु के बाद क्या होता है, इसका वर्णन है। यह पुस्तक- योगी कथामृत- के नाम से हिंदी में अनूदित है। खूब बिकने वाली अत्यंत रोचक पुस्तक है यह। योगदा सत्संग सोसाइटी आफ इंडिया ने इसे प्रकाशित किया है। जैको पब्लिकेशन भी इसकी बिक्री करता है। यह सच है कि अंतरिक्ष में विभिन्न तरह की आवाजें और सूक्ष्म शक्तियां मौजूद हैं। हमारे पास अगर रेडियो है तो इनमें से कुछ आवाजें, गाने या अन्य प्रोग्राम और मोबाइल फोन है तो अपने मोबाइल नंबर पर आने वाले फोन सुन सकते हैं। लेकिन कई सूक्ष्म आवाजें होती हैं जिन्हें हम नहीं सुन सकते। ऋषियों ने कहा है कि इन्हीं सूक्ष्म आवाजों में एक आवाज ओम की भी है। Posted by\nएक बार एक संत से पूछा गया- आपको सबसे आश्यर्यजनक प्राणी कौन लगता है? संत ने उत्तर दिया- मनुष्य। वह अपने स्वास्थ्य की परवाह किए बिना पैसा कमाता है। फिर स्वास्थ्य को ठीक करने के लिए पैसा खर्च करता है। इसके बाद वह भविष्य की चिंता से पीड़ित रहता है। एक दिन उसकी मृत्यु हो जाती है। इस तरह वह वर्तमान को इंज्वाय नहीं कर पाता। वह या तो भविष्य की चिंता करता है या भूत काल या बीते दिनों का स्मरण या बीती घटनाओं का अनावश्यक स्मरण करता है। जबकि मनुष्य को अपने अनुभवों से सीख कर वर्तमान को बेहतर बनाना चाहिए। परमहंस योगानंद जी ने कहा है- वर्तमान में जीओ। बेहतर काम करो। भविष्य खुद अपनी चिंता करेगा। हममें से अनेक लोगों की यह आदत होती है। वे बीती घटनाओं को बार- बार सोचते हैं। एक तरह से वे भूत काल में ही जीते रहते हैं। इस तरह वर्तमान काल बीतता जाता है। संतों ने वर्तमान को संवारने, बेहतर बनाने की सलाह दी है। भूत काल बाउंस चेक है। भविष्य अभी आएगा। लेकिन वर्तमान हमारे हाथ में है। अगर हम अपना वर्तमान संवारें तो भविष्य अपने आप संवर जाएगा। हमारा एक- एक क्षण भूत काल बनता जा रहा है। Posted by\nनासा अब गुरु की ओरCourtesy- BBC Hindi मंगल ग्रह के बाद नासा ने अपनी निगाहें सौरमंडल के सबसे बड़े ग्रह गुरु या जुपिटर पर टिका दी हैं और उसने एक मानवरहित अभियान शुरू किया है. जूनो नाम के यह अभियान 2016 में जा कर गुरु की कक्षा में स्थापित हो जाएगा. शुक्रवार को अमरीका के केप कानावेराल से अंतरिक्ष में छोड़ा गया यह अभियान पूरी तरह से सौर ऊर्जा से चलेगा. यह अपनी क़िस्म का पहला यान होगा जो सूरज से इतनी दूर सौर ऊर्जा पर चलेगा. नासा के प्रशासक चार्ल्स बोल्डन ने इस मौके पर कहा "जूनो को अंतरिक्ष में छोड़ने के साथ नासा ने एक नए क्षितिज की तरफ यात्रा शुरू कर दी है. इस अत्याधुनिक अभूतपूर्व तकनीक से लैस अभियान से हमें अपने सौर मंडल को समझने में और अधिक मदद मिलेगी." अभूतपूर्व तकनीक गुरु ग्रह पर रोशनी, पृथ्वी पर पहुँचने वाली सूरज की रौशनी का 1 /25 वां हिस्सा होती है. जूनो एक तीन पंखों वाला यान है जिसके पंखों पर 18000 सोलर सेल लगे हैं. इस अभियान के प्रमुख स्कॉट बोल्टन ने बीबीसी को बताया," चूंकि ये सौर ऊर्जा से चलने वाला यान है इसलिए इसके पंख हमेशा सूरज की तरफ ही देखते रहेगें और यह यान कभी भी गुरु ग्रह की छाया में नहीं जाएगा." जूनो अपने अभियान के दौरान सौरमंडल के सबसे बड़े ग्रह के चारों तरफ़ मौजूद गैसों की परतों में झाँक कर इस ग्रह के वायुमंडल में क्या हाल है. अनसुलझी गुत्थियां वैज्ञानिक यह उम्मीद लगाए बैठे हैं कि इस अभियान से गुरु के चारों तरफ़ मौजूद रंगीन पट्टियों के बारे में और अधिक जानकारी जुटाने में मदद मिलेगी. वैज्ञानिक यह भी जानना चाहते हैं कि इस ग्रह पर पानी कैसी और कितनी मात्रा में मौजूद है. इस अभियान से एक पुराने विवाद भी सुलझ सकता है कि इस ग्रह पर पर एक पथरीली सतह है या फिर इसमें मौजूद गैसें बहुत संघनित हो कर इसके केंद्र की ओर ठोस आकार में मौजूद हैं. यह अभियान यह भी पता लगाने की कोशिश करेगा कि क्या वाकई गुरु की सतह पर तरल हाइड्रोज़न के समुद्र हिलोरें मार रहे हैं. कई लोग मानते हैं कि तरल हाइड्रोजन का यह समुद्र ही गुरु को उसका शक्तिशाली चुम्बकीय आवरण देता है. जूनो नासा का दूसरा न्यू फ्रंटियर क्लास अभियान है. इसी तरह का पहला अभियान " नए क्षितिज" साल 2006 में प्लूटो के लिए छोड़ा गया था. इस यान के वर्ष 2015 तक अपने निशाने पर पहुँच जाने की उम्मीद है.\nभगवत गीता में भगवान कृष्ण ने कहा है- हे अर्जुन, अग्नि में तेज मैं हूं, सूर्य और चंद्रमा का प्रकाश मैं हूं, पृथ्वी का गंध मैं हूं। रस मैं हूं। यानी जहां- जहां शक्ति है, वहां- वहां भगवान हैं। इसीलिए ऋषियों ने कहा है- भगवान की शक्तियां सर्वत्र प्रकट हो रही हैं। लेकिन तब भी अनेक व्यक्ति कहते हैं कि भगवान कहां हैं? भगवान की शक्तियां तो प्रकट होती हैं लेकिन स्वयं भगवान इन शक्तियों के पीछे छुपे रहते हैं। इसीलिए दिखाई नहीं देते। इसका अर्थ यह है कि भगवान सबसे पहले अपनी शक्तियों के माध्यम से प्रकट होते हैं। लेकिन वे साक्षात भी प्रकट होते हैं। किसके सामने? जो उनके अनन्य भक्त हैं। गहरे भक्त हैं। बाकी लोगों को सिर्फ भगवान की शक्तियां दिखाई देती हैं। लेकिन जो सिर्फ सांसारिक प्रपंचों में व्यस्त हैं, उन्हें भगवान की शक्तियां भी दिखाई नहीं देतीं। फूल खिलता है। रात के बाद दिन और दिन के बाद रात का होना उन्हें साधारण घटना लगती है। फूलों का खिलना, हवा की शीतलता या लू जैसी गर्माहट आदि किसके कारण है? सिर्फ और सिर्फ भगवान के कारण। हमारा हृदय कैसे धड़कता है? हमारे शरीर में रक्त का संचार कैसे होता है? सबसे बड़ी बात कि हमारे शरीर में प्राण कैसे है? सिर्फ और सिर्फ भगवान के कारण। सारी शक्तियों का केंद्र भगवान ही हैं। इस संसार में जहां- जहां भी शक्ति के अंश हैं, सब भगवान के पास से आते हैं। इसीलिए भगवान को सर्वशक्तिमान कहा जाता है। परमहंस योगानंद जी ने कहा है- हमारे सदचिंतन, हमारी अच्छी सोच के पीछे भगवान हैं। सचमुच भगवान के चिंतन में कितना सुख है। आप सारी चीजों से ऊब सकते हैं, थक सकते हैं, लेकिन भगवान का चिंतन जितना करेंगे, उतना ही आनंद आएगा। Posted by\nयह एक सच्ची घटना है। हमारे एक परिचित होमियोपैथ डाक्टर द्वारहाट (अल्मोड़ा के पास) गए थे। वे पहाड़ों में घूमते- घूमते अचानक खो गए। उन्हें समझ में नहीं आ रहा था कि जिस योगदा आश्रम में वे ठहरे हैं, वहां जाएं कैसे? जिधर भी जाते जंगल और पहाड़। वे द्वारहाट के आश्रम में फ्री मेडिकल कैंप में हिस्सा लेने गए थे। काफी देर हो गई, डाक्टर साहब को कोई रास्ता नहीं सूझ रहा था। वे एक जगह रास्ते पर खड़े हो गए और अपने गुरु परमहंस योगानंद का स्मरण करने लगे। उनके हृदय से आवाज निकल रही थी- हे गुरुदेव मुझे सही रास्ता दिखाइए। हे भगवान मुझे रास्ता बताइए ताकि मैं आश्रम में पहुंच जाऊं। पांच मिनट बाद एक लड़की गाय हांकते हुए आई और उनसे बोली- अरे डाक्टर साब, आप यहां? यह लड़की मेडिकल कैंप में दवा के लिए आई थी। इसलिए डाक्टर साब को पहचान गई। डाक्टर ने बताया कि वे भूल गए हैं। लड़की हंसने लगी। बोली- हम तो रोज ही इस रास्ते से आते जाते हैं। आप चिंता न कीजिए। मेरे साथ चलिए। डाक्टर उस लड़की के साथ गए और अपने गंतव्य स्थान पर पहुंच कर राहत की सांस ली। डाक्टर ने मुझे यह संस्मरण सुनाते हुए कहा- ऐसे कठिन क्षणों में जिस तरह भगवान की याद आती है, अगर सामान्य स्थिति में भी उसी तरह हम उन्हें तड़पते हुए पुकारें तो कितना अच्छा हो। हम संकट में जिस तरह भगवान को याद करते हैं, ठीक उसी तरह यदि सामान्य स्थितियों में भी याद करें, प्रार्थना करें तो हमारा जीवन ही बदल जाएगा। Posted by\nविनय बिहारी सिंहपिछली चार अगस्त को नागपंचमी थी। इस ब्लाग पर इसकी चर्चा होनी चाहिए थी। देर से ही सही- नागपंचमी को याद करें। माना जाता है कि नागपंचमी के दिन ही भगवान कृष्ण ने कालिया नाग को परास्त कर उसका मान मर्दन किया था। आठ महान नागों के संस्कृत नाम हैं- अनंत, वासुकी, पद्मनाभ, कंबल, धार्तराष्ट्र, तक्षक, शंखपाल और कालिया। कथा है कि ब्रह्मा के पुत्र थे- कश्यप। कश्यप की चार पत्नियां थीं। पहली पत्नी से देव, दूसरी से गरुण, तीसरी से नाग और चौथी से दैत्य पैदा हुए। नागपंचमी के दिन नवविवाहिता स्त्रियां नाग देवता की पूजा करती हैं। आमतौर पर नाग के फोटो की ही पूजा की जाती है। लेकिन कई जगहों पर संपेरों की मदद से जीवित नागों की भी पूजा होती है। हालांकि हिंदू धर्म में सांप, मनुष्य के भीतर कुंडलिनी शक्ति का प्रतीक है। जीवित नागों की पूजा कब से शुरू हुई, इसकी ठीक- ठीक जानकारी अब तक नहीं मिल पाई है। इस मौके पर कुछ खास किस्म की मिठाइयां घर में बनाई जाती हैं। लेकिन महंगाई के चलते वे परंपरागत मिठाइयां अब अनेक घरों में बननी बंद हो गई हैं। आमतौर पर लोग दुकानों से ही मिठाइयां खरीद लाते हैं। नागपंचमी के दिन चूंकि भगवान कृष्ण ने कालिया नाग को वश में किया था, इसलिए इस पर्व का खास महत्व है। भगवान के भक्त नागपंचमी को यह प्रार्थना करते हैं कि उनके भीतर का विष खत्म हो और अमृत की धारा बहे। सभी विषैले जीव- जंतु उनसे दूर रहें ताकि जीवन चैन से बीते।\nविनय बिहारी सिंहरामचरितमानस में कहा है- जाके प्रिय न राम वैदेही। तजिए ताहि कोटि बैरी सम, यद्यपि परम सनेही।। तुलसीदास सिद्ध संत थे। उनका रोम- रोम भगवान राम की स्तुति करता रहता था। कहते हैं कि भगवान स्वयं उनकी कुटिया पर पहरा देते रहते थे। हालांकि यह प्रतीक रूप में कहा गया है। उनका लिखा रामचरितमानस जितनी बार पढ़ेंगे, उतनी बार नए अर्थ खुलते जाते हैं। ऊपर लिखे दोहे में तुलसीदास ने स्पष्ट कहा है- जिसे राम प्रिय नहीं हैं। यानी जो भगवान का भक्त नहीं, उससे दूर ही रहना चाहिए, भले ही वह आपको अत्यंत स्नेह करता हो। क्योंकि वह भगवान के अलावा बाकी सब बातें प्रपंच हैं। व्यर्थ हैं। तो बकवास सुनने से क्या फायदा। इसलिए तुलसीदास ने कहा है- तजिए ताहि कोटि बैरी सम, यद्यपि परम सनेही।। उस व्यक्ति को वैरी मानिए। वह घोर सांसारिक बातें करेगा, जिसमें कामना, वासना और अनंत इच्छाएं होंगी। इच्छाएं न पूरी होने का दुख होगा। जबकि भगवान की याद में सदा आनंद है। सारे दुखों का अंत है। एक संत ने तो यहां तक कहा है- एक बार गहरी भावना से भगवान का नाम लेने से मनुष्य पर अपार कृपा होती है। परम पूज्य परमहंस योगानंद जी ने कहा है- संसार में रहो, लेकिन संसार को होकर मत रहो। इस तरह रहने से आनंद ही आनंद है। दिल से प्रार्थना करिए- प्रभु, मैं आपके बिना अब रह नहीं सकता। आइए। मुझसे बातें कीजिए। मेरा स्पर्श कीजिए। परमहंस योगानंद जी ने कहा है- प्रभु, यह हवा जो मेरे शरीर का स्पर्श कर रही है, वह आप ही हैं। फूलों की सुगंध के पीछे आप ही छुपे हैं। हर तरफ सिर्फ आप और आप ही हैं प्रभु।।\nविनय बिहारी सिंहयह कथा आप सभी जानते हैं। लेकिन इसे दुबारा पढ़ना- सुनना भी सुखद है। ऋषियों ने कहा है- एक पेड़ पर दो पक्षी बैठे हैं। एक ऊपर की डाल पर और एक नीचे वाली डाल पर। नीचे की डाल पर बैठा पक्षी सब कुछ खाता है। मीठे, खट्टे या कड़वे फल। ऊपर का पक्षी सिर्फ देखता है। मौन, शांत और स्थिर हो कर। वह आनंद में है। लेकिन नीचे बैठा पक्षी तरह- तरह के स्वाद लेकर भी दुखी है। उसे सुख नहीं मिल रहा। वह न जाने कितने तरह से कोशिश करता है कि आनंद मिले। देश- विदेश के उपवनों में घूमा। दुर्लभ फल भी खाए। तरह- तरह के पक्षियों से दोस्ती की। लेकिन फिर भी लगता है कि आनंद नहीं है। कुछ कमी है। लेकिन ऊपर बैठा पक्षी सदा आनंद में रहता है। ऊपर का पक्षी साक्षी है। इस कथा का क्या मतलब है? ऊपर का पक्षी आत्मा है। वह किसी चीज में लिप्त नहीं होता। सदा पवित्र रहता है। नीचे का पक्षी हमारा मन है। न जाने कहां- कहां भागता रहता है। बंदर की तरह कूदता रहता है- इस डाल से उस डाल पर। अनावश्यक। लेकिन आनंद कहीं नहीं मिलता। मिलेगा कैसे? हम लोग भगवान को छोड़ कर भले ही सारे संसार की श्रेष्ठतम जगहों पर चले जाएं, क्षणिक आनंद ही मिलेगा। असली आनंद, दिव्य आनंद, अनंत आनंद तो तभी मिलेगा जब हम अपने स्रोत से मिलेंगे। अपनी उत्पत्ति के स्रोत यानी जगन्माता से मिलेंगे। परमपिता से मिलेंगे। वही है हमारा असली धाम। असली घर। वहां इस शरीर में रहते हुए भी जाया जा सकता है।\nअंतरिक्ष में आक्सीजन !(courtesy- BBC Hindi service) हर्शेल स्पेस टेलिस्कोप ने इस अणु की तारामंडल के क्षेत्र में खोज की है खगोल वैज्ञानिकों ने अंतरिक्ष में आक्सीजन के अणु की खोज की है. इस खोज के लिए लंबे अरसे से अंतरिक्ष में खोजबीन कर रहे खगोलवैज्ञानिकों ने अपनी खोज में पाया है कि जहां आक्सीजन का एक अकेला अणु मिला है वहीं उसके अन्य अणुओं के साथ भी होने की बात सामने आ रही है. इससे पहले यही आक्सीजन जिससे हम सांस लेते हैं वह अंतरिक्ष में कभी यहां नहीं पाया गया था. हर्शेल स्पेस टेलिस्कोप ने इस अणु की तारामंडल के क्षेत्र में खोज की है. ये शोध विज्ञान की पत्रिका एस्ट्रोफिजिकल जर्नल में छपेगा. हाइड़्रोजन और हीलियम के बाद आक्सीजन तीसरा बड़ा तत्व है जो ब्रह्मांड में मौजूद है. जब हाइड्रोजन और आक्सीजन मिल जाते है तो कुछ विशेष परिस्थितियों में पानी का रुप ले लेते हैं और इसी की वज़ह से पृथ्वी पर जीवन संभव है. लेकिन इन दोनों अणुओं का मिश्रण अंतरिक्ष में अब तक नहीं पाया गया है. इससे पहले भी स्वीडिश ओडिन टेलिस्कोप के ज़रिए साल 2007 में भी एस्ट्रोफिजिकल में लेख छपा था जिसमें तारामंडल के आस-पास आक्सीजन होने का दावा किया गया था. लेकिन ये ख़ोज स्वतंत्र तौर पर पुष्ट नहीं हो पाई थी. आक्सीजन के पूर्ण रुप से ना मिल पाने के कारण उसके धूल के कणों और बर्फ़ के पानी में छिपा होना बताया जा रहा है.\nविनय बिहारी सिंहपरमहंस योगानंद जी ने कहा है- भगवान का प्रेम पाने के लिए आत्मसमर्पण आवश्यक है। आत्मसमर्पण। सरेंडर। यानी भगवान में यह विश्वास कि जो कुछ भी हैं आप ही हैं। आप ही मेरे जीवन हैं। आप ही मेरे प्राण हैं। बिना आपके सब कुछ व्यर्थ है। इसीलिए कई संतों ने भगवान को प्राणनाथ कहा है। प्राण किसको प्रिय नहीं होता? और फिर हमारे भीतर प्राण किसने डाला है? उत्तर है- भगवान ने। भगवान इतना कुछ हमारे लिए करते हैं, लेकिन छुपे रहते हैं। आसानी से सामने नहीं आते। वे सर्वव्यापी हैं, सर्वग्याता हैं और सर्वशक्तिमान हैं। फिर भी ज्यादातर अदृश्य रहते हैं। तो दिखाई कब देते हैं? इसका उत्तर है- जब भक्त किसी रूप में उनसे प्रकट होने की उत्कट प्रार्थना करता है। साधारण प्रार्थना करने पर वे प्रकट नहीं होते। उन्हें देखने के लिए अनन्य भक्ति और उत्कट प्रेम चाहिए। वरना वे अदृश्य ही रहते हैं। रामचरितमानस में भगवान शिव ने माता पार्वती से भगवान की इस तरह व्याख्या की है- पग बिनु चलै, सुनै बिनु काना। कर बिनु कर्म करे विधि नाना।। यानी भगवान के पैर नहीं लेकिन वे चलते हैं, कान नहीं लेकिन प्रत्येक जीव की बात सुन लेते हैं। हाथ नहीं हैं लेकिन नाना प्रकार के कार्य करते हैं। उनके पास कोई अंग नहीं है, फिर भी सारे अंग उनके वश में हैं। उनके नियंत्रण में हैं। इसीलिए तो वे भगवान हैं। सबके दिल की बात जानते हैं। इसलिए भक्त जब उनके सामने आत्मसमर्पण करता है तो भगवान के पास और कोई चारा नहीं रह जाता। और कोई उपाय नहीं रह जाता। वे उस भक्त को प्रेम से सराबोर कर देते हैं। वह भक्त भगवान के प्रेम से निहाल हो जाता है। Posted by\nविनय बिहारी सिंहरामकृष्ण परमहंस ने कहा है- जैसे किसी मां का अपने बच्चे से प्रेम होता है, किसी प्रेमी या प्रेमिका को अपनी प्रेमिका या प्रेमी के प्रति आकर्षण होता है उसके सौ गुना यदि मनुष्य को भगवान से प्रेम हो जाए तो समझिए उसे भगवान मिल गए। कितनी सुंदर बात है यह। सचमुच भगवान से प्रेम आवश्यक तत्व है। कबीरदास ने कहा है- पोथी पढ़ि- पढ़ि जग मुआ, पंडित भया न कोय। ढाई आखर प्रेम का पढ़े सो पंडित होय।। सार यह कि भगवान से प्रेम अत्यंत आवश्यक है। कई लोग कहते हैं कि भगवान से प्रेम कैसे करें? उन्हें तो देखा नहीं है। प्रेम तो उससे होता है जिसे देखा हो, सुना हो, जिससे निकटता हो। भगवान तो अदृश्य हैं। उनके लिए ऋषियों ने कहा है- भगवान कण- कण में विराजमान हैं। आपका हृदय उन्हीं की ताकत से धड़कता है। आपकी धमनियों में खून उन्हीं की कृपा से बहता है। गीता में भगवान कृष्ण ने कहा है- अर्जुन, मैं सबके हृदय में रहता हूं। प्राचीन संत कह गए हैं- ईश्वर का कोई रूप मन में रखिए। जैसे- राम या कृष्ण या भगवान शिव या दुर्गा या काली या हनुमान जी। बस उनसे प्रेम शुरू कर दीजिए। दिन रात उन्हें मन में पुकारते रहिए। उनसे बातें करते रहिए। धीरे- धीरे उनसे प्रेम गहरा होता जाएगा। भगवान उनके लिए दूर हैं जो उन्हें दूर समझते हैं। जो उन्हें अपने दिल में महसूस करते हैं, उनके लिए तो भगवान से करीब कोई नहीं है। संसार में हम जो प्रेम देखते हैं, उसका मूल स्रोत तो ईश्वर ही हैं। जो स्वयं प्रेम का अनंत भंडार है, उस भगवान से प्रेम करना कितना आनंददायक है, यह वही समझता है जो उनके प्रेम में मतवाला है। इसलिए ईश्वर से प्रेम ही वह कदम है जो हमें आनंद दिला सकता है। Posted by